Kancelarija za mlade i saradnju sa udruženjima Grada Beograda-GraÄ‘ani nastavljaju da donose novogodiĹˇnje odluke za bolje druĹˇtvo\nGrađani nastavljaju da donose novogodišnje odluke za bolje društvo\nBeograd, 28. decembar 2015. – Danas se više od 150 sugrađana javno obavezalo na poštovanje novogodišnjih odluka poput: volontiram, privređujem, štedim vodu, čitam, brinem o drugima, putujem, cenim različitost, pešačim do posla.. u okviru prve u nizu akcija Moja novogodišnja odluka za bolje društvo u organizaciji Smart kolektiva i Foruma za odgovorno poslovanje, održanoj na platou ispred opštine Zvezdara.\nGrađani su se fotografisali sa tablama na kojima su ispisane njihove novogodišnje odluke koje su korisne njima lično, ali i zajednici u kojoj živimo. Naredne dve akcije biće održane u utorak, 29. decembra od 16 do 20h u tržnom centru Delta City i u sredu, 30. decembra od 16 do 20 na platou ispred opštine Zvezdara, Trg bajki. Sve fotografije sa današnje i narednih akcija biće objavljene na facebook stranici Foruma za odgovorno poslovanje i korišćene u svrhu promocije Globalnih ciljeva.\nAkcija je inpirisana Globalnim ciljevima za održivi razvoj koje su usvojile Ujedinjene nacije u septembru ove godine. Cilj akcije je podsticanje građanskog aktivizma i podsećanje da svako od nas, u zajednicama u kojima živimo i radimo, može i mora da preuzme odgovornost kako za lični razvoj, tako i za društvo u kome živi.\nKontakt za više informacija: Dejana Dodik, Smart kolektiv, dejana.dodik@smartkolektiv.org, 011/ 26-59-700.\nSmart kolektiv je organizacija koja polazeći od ideje povezivanja biznisa i društva, nalazi načine da se iskustva i logika biznisa primene u rešavanju društvenih problema. Smart Kolektiv pomaže kompanijama da artikulisano i strateški sarađuju sa zajednicom, a raznim društvenim grupama da zainteresuju poslovni svet za svoje potrebe i inicijative. Deluje kroz četiri ključna programa: društveno odgovorno poslovanje, socijalne inovacije, preduzetništvo mladih i socijalni marketing. Smart kolektiv administrira rad Foruma za odgovorno poslovanje.\nForum za odgovorno poslovanje je mreža društveno odgovornih kompanija koje doprinose razvoju zajednice, podstičući razvoj društveno odgovornog poslovanja i uspostavljanje trajnih i stabilnih društveno odgovornih praksi u poslovnom sektoru. Forum predstavlja platformu koja povezuje lidere iz poslovnog sveta s predstavnicima drugih delova društva, podstičući time međusektorski dijalog, saradnju i razmenu dobrih iskustava. Forum razvija praktična i održiva rešenja na sva četiri polja koja čine stubove društveno odgovornog poslovanja: lokalna zajednica, životna sredina, radno okruženje i tržište.\nViše informacija o Forumu za odgovorno poslovanje i Smart kolektivu dostupno je na:


Digitalni video snimač,\nH.264, 8 video ulaza, 4 audio ulaza, prikaz i snimanje 200 fps\nSnimanje u CIF i D1 rezolucijama,ugrađen WEB server, podržava 1 SATA hard disk, VGA i BNC izlazi, USB konektor, daljinska komanda\nFULL HD 1080p dan/noć\nmrežna kamera u box kućištu,\nnadzor putem Interneta\nZa povezivanje štampača, računara i\nDrugih udaljenih uređaja bez računarskog\nili patch kabla.\nMogućnost proširenja postojeće računarske mrežejednostavnom zamenom RJ45 utičnice\nMulti-kriterijumski detektor COPTIR\nOptički , toplotni -termodiferencijalni, PIR i CO\ndetektor. System senzor/200 protokol\nAnalogni PIR senzor sa jednom optikom,neosetljiv na životinje težine do 18Kg\nDvostruki element, pokriva površinu 11x11m (centralni zrak do 15m), automatska temperaturna kompenzacija, režim čuvanja baterije\nMobotix M12 - 3 MegaPixel eksterna kamera je idealna za dnevne i noćne aplikacije, svuda gde su promenjljivi uslovi osvetljenja. Na sebi ima dva sočiva, infra crveni detektor pokreta, kao i ISDN BRI port i 2x Signal In/Out funkcije.\n5 inča kolor TFT LCD, nadzor i otvaranje vrata, interkom poziv između video monitora,\nmogućnost proširenja do 4 monitora i 3 kamere\nVideo monitor sky™ izrađen je u kombinaciji eloksiranog aluminijuma i sjajnog, crnog pleksiglasa. Dizajn, izuzetna funkcionalnost, kvalitetni materijali i kvalitet izrade čine ovaj monitor jedinstvenim i bez prave konkurencije na tržištu.


„Čistoća“ postavlja pet hiljada novih kontejnera - NBG REPORTER\nPočetna » „Čistoća“ postavlja pet hiljada novih kontejnera\nJKP „Gradska čistoća“ počinje zamenu 5.000 starih i dotrajalih kontejnera postavljenih na beogradskim javnim površinama koje su u nadležnosti preduzeća.\nSudovi za odlaganje otpada su potrošni materijal, jer su izloženi svim vremenskim uticajima i podložni fizičkim oštećenjima. Usled konstantne upotrebe kontejneri se habaju, a veoma često nepažnjom nesavesnih pojedinaca, potpuno budu i uništeni usled nepropisnog odlaganja otpada, poput žara i nedovoljno ugašenog pepela. Na nekim kontejnerima nedostaju točkići, koji omogućavaju lakše manipulisanje, a sa nekih su neovlašćeno skinuti poklopci.\n„Gradska čistoća“ zato kreće sa velikom akcijom zamene kotejnera na svih deset beogradskih opština koje su u nadležnosti preduzeća. Akcija će se sprovoditi sukcesivno, a radi se o zameni klasičnih nadzemnih kontejnera zapremine 1.1 kubni metar, koji su i najčešće u upotrebi. U narednom periodu u Beogradu će 5.000 novih kontejnera zameniti stare, što će doprineti lepšem i urednijem izgledu glavog grada Srbije.\nNa lokacijama gde se pokazalo da je broj kontejnera nedovoljan, biće postavljeni dodatni, dok će na nekim lokacijama biti i smanjen broj sudova, s obzirom da je praksa pokazala da se ne koriste u punom kapacitetu.\nIz JKP „Gradska čistoća“ podsećaju sugrađane da kontejneri ne pripadaju samo ovom preduzeću i Gradu Beogradu, već su vlasništvo i svih Beograđana, te apeluju da se prema njima odnose savesno i odgovorno, da ih ne uništavaju odlažući u njih potencijalno zapaljiv otpad, da ne lepe reklamni materijal i ispisuju grafite, kako bi novi kontejneri što duže trajali i da ne bi ružili sliku glavnog grada..


Edukativni centar na septembarskim sajmovima - Edukativni Centar\nEdukativni centar na septembarskim sajmovima\nNa ovogodišnjem 88. Međunarodnom poljoprivrednom sajmu i na 53. Međunarodnom sajmu lova i ribolova i Sajmu ekologije održanom od 18. 9. 2021. do 24. 9. 2021. okupili su se mali proizvođači i velike kompanije. Nastupilo je oko 800 izlagača iz 17 zemalja, a organizovano je i 9 kolektivnih izložbi. Edukativni centar za obuke u profesionalnim i radnim veštinama se predstavio u sklopu štanda Pokrajinskog sekretarijata za privredu i turizam.\nEdukativni centar je i ovaj put promovisao širok spektar obuka koje organizuje kroz razgovor sa građanima na štandu, kao i na mini konferenciji u sali u sklopu izložbenog prostora Pokrajinskog sekretarijata za privredu i turizam.\nZainteresovani polaznici su se mogli informisati o aktuelnim obukama, načinima prijave i terminima planiranih obuka.\nNa konferenciji u maloj sali na štandu Pokrajinskog sekretarijata za privredu i turizam, Edukativni centar je predstavio svoj dosadašnji rad u protekloj i tekućoj godini, kao i planove do kraja godine.\nŠtand Edukativnog centra na Novosadskom sajmu obišao je i Pokrajinski sekretar za privredu i turizam dr Nenad Ivanišević i pružio podršku dosadašnjem radu i budućim planovima Edukativnog centra.\nZavarivači na praksi u preduzećima\nNajava obuka za novembar


Astrology Srbija - moda, lepota, lifestyle, horoskop... - Adel je predstavila teaser nove pesme - donnasfreeastrology.info\nSCENA / Muzika / Adel je predstavila teaser nove pesme\nAdel je predstavila teaser nove pesme\nDa, ponovo ćemo uživati u baršunastom glasu i sjajnim ljubavnim baladama naše omiljene Adel!\nFanovi sa nestrpljnjem očekuju kada će Adel predstaviti svoj novi album. Za vreme reklama, britanske verzije X Factora, publika je imala priliku da čuje samo pasus nove pesme.\nVideo je objavljen bez prethodne najave i nije potpisan, na crnoj pozadini sa belim slovima pojavio se otkucan tekst koji je zvučao iza kulisa pesme: "Zdravo, ja sam. Pitam se da li nakon svih ovih godina, hoćete da me upoznate. Kažu da vreme leči sve rane, ali nisam ih izlečila."\nMisteriozni teaser izazvao je oštru reakciju javnosti i štampe. Ova pesma uključena je na novom albumu, Adele, koji se očekuje 20. novembra.\nPrvi singl sa albuma (pod nazivom, prema glasinama, "25" - prema uzrastu Adel) će biti objavljen do sredine novembra. Prethodni studijski album pevačice, "21", bio je skoro pola godine na prvom mestu britanske top liste.\nSkoro pet godina je prošlo od kada je lansiran album, "21", Adel je osvojila Gremija, rodila sina i snimila pesmu za Bondov film “Skyfall”, koja je postala najuspešniji hit u istoriji filmova o Džejm Bondu.\nPevačica je odbila da radi na drugoj pesmi, uprkos molbama direktora Sam Mendesa i izvođača i glumca Daniel Craiga. Razlog za odbijanje je taj, da je pevačica uverena da ništa bolje od Skyfall pesme nije mogla da napiše.\nPoznato da će se na novom albumu "25", naći dueti sa Pharrellom i One Republic.\nPevačica je potvrdila da radi na novom albumu.


Jelena Minardi otišla u legendu\nPočetak/Društvo/Jelena Minardi otišla u legendu\nNaša Nišlijka Jelena Minardi 10. novembra u popodnevnim satima, preminula je u svojoj 103. godini života.\nJelena Minardi (22.april 1919.godine – 10.novembar 2021.godine), napustila je ovaj svet, kao istinska velikanka, žena koja je obeležila epohe, prosvetna radnica, svedok istorije, jedna od najvećih planinarki Srbije i Evrope.\nKao što je do kraja života bila aktivna na planinarenju i rekreaciji, tako je uvek u srcu nosila svoj Niš, svoj jug Srbije, a najviše Radan planinu, koju je najviše volela. Proputovala je svetom, ali se uvek, u mislima, u srcu i u duši, vraćala svome Nišu, svojim prijateljima, i u Nišu živela mirno, pošteno i ponosito.\nNeka je večna slava i hvala velikoj Jeleni Minardi.\nVreme sahrane Jelene Minardi objavićemo naknadno.\nJelena Minardi Nišlijka\nSRPSKI URAGAN „preti“ da pokori Evropu: Srpkinje pokupile sve simpatije – Niš uz Ivanu!\nPoginula Nišlijka u nesreći kod Višegrada, vozač teško povređen\nNišlijka prva na Republičkom takmičenju učenika Muzičkih škola\nNišlijka RASPAMETILA publiku i žiri u ZVEZDAMA GRANDA (VIDEO)


Novitet na tržištu osiguranja: besplatni poziv za hitne medicinske pomoći, plus osiguranje domaćinstva na poklon.\nGodišnji odmor brižljivo planirate i željno iščekujete mesecima i vrlo je važno da sa sobom, osim lepog raspoloženja i letnjih rekvizita, ponesete i osiguranje za slučaj nepredviđenih okolnosti. Generali Osiguranje Srbija uvelo je novinu na domaćem tržištu osiguranja – beslatan poziv i čet iz inostranstva u slučaju potrebe za hitnom medicinskom pomoći.\nAko putujete u inostranstvo, znate da cena poziva iz rominga ponekad mogu biti mnogo veće od troška medicinske intervencije. Zato, uz polisu Generali Osiguranja, dobijate i mogućnost da besplatno kontaktirate sa dežurnim centrom asistentske kompanije putem mobilne aplikacije Generali Srbija, dostupne u onlajn prodavnicama Google Play i App Store. Za dobijanje medicinske pomoći na raspolaganju su dve opcije: čet i poziv. Za besplatnu komunikaciju potrebna je samo konekcija na WiFi.\nNama je klijent u centru poslovanja i uvek se trudimo da razvijamo svoje usluge i klijentima pružimo još bolji servis. Besplatno pozivanjei čet tokom boravka u inostranstvu umnogome će pomoći našim klijentima ako se nađu u nemiloj situaciji dok su van zemlje. Pored ove nove funkcionlanosti, našim klijentima je, sad već tradicionalno, tokom leta uz putno osiguranje na raspolaganju i besplatno osiguranje domaćinstva dok borave u inostranstvu kaže Vladimir Milosavljević, direktor Direkcije za stanovništvo.\nSada vam preostaje još samo da spakujete osmeh i odmor može da počne.


Fudbalska reprezentacija Makedonije - Blic Sport\nMAKEDONIJA SLAVI Otišli na EP, pa u kolu izašli pred novinare! /VIDEO/\nMlada fudbalska reprezentacija Makedonije plasirala se na Evopsko prvenstvo u Poljskoj 2017. godine.\nUMALO ČUDO U SKOPLJU Italijani slavili u svom stilu, Imobile brži od pištaljke /VIDEO/\nMalo je falilo da se u Skoplju desi najveće iznenađenje u dosadašnjem delu kvalifikacija i da Makedonija sruši Italiju, ali su "azuri" trijumfovali sa 3:2 u svom stilu.\nAlbanija i Makedonija počeli meč u ponedeljak, a završili dan kasnije uz gol odluke u 89. minutu!\nFudbalska reprezentacija Albanija pobedila je Makedoniju sa 2:1 u prvom kolu Grupe G kvalifikacija za Svetsko prvenstvo 2018. godine u Rusiji.\nPOTOP Strašna oluja prekinula meč Albanije i Makedonije! /VIDEO/\nUtakmica prvog kola kvalifikacija za Svetsko prvenstvo 2018. godine između Albanije i Makedonije prekinuta je u 77. minutu zbog strašne oluje.\nAngelovski: Povratak Pandeva u reprezentaciju velika vest za makedonski fudbal\nSelektor fudbalske reprezentacije Makedonije Igor Angelovski ocenio je da će povratak Gorana Pandeva u nacionalni tim podići atmosferu i pojačati želju ostalih igrača za postizanje što boljih rezultata.\nSRAMOTA BRNOVIĆA Makedonci dali četiri gola Crnoj Gori!\nDrulović izgubio od Luksemburga, Runi uz Čarltona, Crna Gora slavila bez Mandića\nFudbaleri Luksemburga pobedili su Makedonce sa 1:0 u kvalifikacijama za Evropsko prvenstvo, dok je Engleska deklasirala San Marino sa 6:0. Španija je savladala Slovake sa 2:0, a Crna Gora nije dočekala debi Staniše Mandića u pobedi nad Lihtenštajnom sa 2:0.\nDrulović za "Blic": Partizanu nije svejedno sa Dila Gorijem, ali Steaua je tek opasna\nSelektor Makedonije Ljubinko Drulović ispratio je sa tribina pobedu fudbalera Partizana u prvom kolu Superlige Srbije nad Metalcem sa 4:0, a za “Blic” je govorio o crno-belima, Evropi, novozelandskim “orlićima”, našoj nacionalnoj i ekipi koju je preuzeo.\nDrulović: Makedonija mora da bude ozbiljan rival svakoj reprezentaciji\nSrpski trener Ljubinko Drulović i zvanično je predstavljen kao novi selektor fudbalske reprezentacije Makedonije.\nĐurovski dobio otkaz, Makedonija traži selektora\nNekadašnji fudbaler i trener Crvene zvezde Boško Đurovski dobio je otkaz na mestu selektora reprezentacije Makedonije, prenose tamošnji mediji.\nDel Boske: Opet moramo da se dokazujemo\nSelektor fudbalske reprezentacije Španije Visente del Boske rekao je posle pobede nad Makedonijom na startu kvalifikacija za prvenstvo Evrope da "furija" mora ponovo da počne da se dokazuje.\nSelektor Makedonije: Ljut sam na svoje igrače, Srbi su nam pokazali kako se bori\nSelektor Makedonije Zoran Stratev rekao je da je razočaran zalaganjem svojih fudbalera i istakao da su reprezentativci Srbije pokazali kako treba igrati za nacionalni tim.\nBasta: U poslednje vreme ne samo da igramo dobro, nego i pametno\nFudbalski reprezentativac Srbije Dušan Basta izjavio je da su "orlovi" ubedljivom pobedom nad Makedonijom na najlepši način završili kvalifikacije za Svetsko prvenstvo i da je pred nacionalnim timom lepa budućnost.\nMihajlović: Želimo da nastavimo sa dobrim rezultatima i protiv Makedonije\nSelektor fudbalske reprezentacije Srbije Siniša Mihajlović rekao je u Jagodini da njegova ekipa, bez obzira što meč s Makedonijom nema rezultatskog značaja, želi pobedu.\nMakedonija bez Pandeva u Jagodini\nKapiten fudbalske reprezentacije Makedonije Goran Pandev neće igrati protiv Srbije u poslednjoj utakmici kvalifikacija za Svetsko prvenstvo, pišu makedonski mediji.\nSrpski fudbaleri: Pobeda za kraj kvalifikacija, Jagodinci će nam biti 12. igrač\nFudbalski reprezentativci Srbije, Ivan Radovanović, Stefan Šćepović i Luka Milivojević rekli su u Jagodini da je meč protiv Makedonije veoma važan, jer žele da kvalifikacije za Svetsko prvenstvo u Brazilu završe pobedom.\nMakedonci bojkotuju Jagodinu: Nećemo da treniramo u "selu"\nReprezentacija Makedonije, uoči kvalifikacine utakmice za prvenstvo sveta Grupe A sa Srbijom koja se igra 15.oktobra u Jagodini, odbila je da trenira na Gradskom stadionu Jagodine, dok će reprezentacija Srbije će imati dva treninga, 13. i 14. oktobra.


Crvena zvezda je na svom "Tviteru" podsetila da je Kastiljo bio jedan od njenih najboljih stranaca u istoriji i poželela mu sve najbolje.\nSnažni vezista je crveno-beli dres nosio dve sezone, od 2006. do 2008. i za to vreme je odigrao 48 mečeva i postigao 15 golova. Posle Zvezde otišao je u Englesku, gde je bio na pozajmicama u Evertonu i Vulverhemptonu. Karijeru je završio u ekvadorskom prvoligašu Gvajakil sitiju.\nZa reprezentaciju je odigra 87 utakmica i dao devet pogodaka.\nFK Crvena zvezda fudbal kraj karijere Segundo Kastiljo\n08:15 NAŠI PREDLOZI: "Tip" - tiket za utorak


BANKE KOJIMA SU LJUDI ISPRED PROFITA: Opportunity banka prva se u regionu priključila globalnoj incijativi banaka koje svoje poslovanje zasnivaju na vrednostima\nNovo igralište za školu u selu Šljivova\nOpportunity banka koja ima 70% kreditnih klijenata iz seoskih sredina je posvećena finansijskoj inkluziji, jer omogućava pristup osnovnim bankarskim proizvodima, a prvenstveno kreditima, mikro i malim preduzetnicima, poljoprivrednicima i građanima sa primanjima nižim od prosečnih koji nisu u fokusu komercijalnog bankarstva. Opportunity banka je u GABV prepoznala forum istomišljenika sa kojima može deliti iskustva i najbolje prakse, sa zajedničkim ciljem da bankarski sistem postane otvoren za sve klijente bez obzira na njihovu ekonomsku snagu, istovremeno posvećujući pažnju tome da ostavimo našu prirodnu sredinu budućim generacijama bar u stanju u kakvom smo je zatekli.\nOsim kreditne podrške klijentima koji inače ne bi imali pristup kreditima kod drugih banaka, Opportunity banka tradicionalno svake godine podrži jednu izabranu ruralnu zajednicu kroz donaciju i korporativno volontiranje, što je u skladu sa principima GABV. Ove godine, istureno odeljenje Osnovne škole „Borivoje Ž. Miljević“ iz Krupnja u prelepom i živopisnom selu Šljivova, dobilo je od banke opremu za dečije igralište, košarkaški koš, novu ogradu i dvorište ukrašeno čempresima koje su zasadili volonteri Opportunity banke. Šljivova je inače najmlađe selo u Srbiji prema prosečnoj starosti svojih 800 stanovnika. Ovo selo, poznato po malinarstvu, ima 31 dete u odeljenjima od prvog do četvrtog razreda, uključujući i predškolsko odeljenje.\nRAST PROFITA PRVI PUT NAKON EPIDEMIJE Kineske državne kompanije se oporavljaju


1. "Dan zdrave hrane" u Đurđevu\n... er psi sa ulica mogu biti prenosioci brojnih bolesti ukoliko nisu pod veterinarskom kontrolom. ODGOVOR: Na insistiranje udruženja ''Sloboda za životinje'', Uprava za veterinu je poslala odgovor, po ...\n5. Trgovina živom stokom na bliskom istoku\n... gaze i šutiraju u lice, da bi im na kraju presekli grlo tupim reckavim noževima. Po zakonima Halala, životinja se mora zaklati veoma oštrim nožem bez prethodnog omamljivanja. Aktivisti koji ...\n7. Chrissie Hynde je uputila javnu molbu Benettonu kako bi prestao da podržava mučenje životinja\n... pozvala modnog maga da prestane podržavati australijsku industriju vune. Ona je poslala iskreno pismo Benettonu koje se pojavilo na celoj strani u novinama njegovog rodnog grada zajedno sa njenom slikom ...


Prvi radni sastanak predstavnika organizacija nemačke nacionalne zajednice u Srbiji u 2021. godini - Udruženje Nemaca „Gerhard“\nFoto galerije / Prvi radni sastanak predstavnika organizacija nemačke nacionalne zajednice u Srbiji u 2021. godini\nspremanje modelarstvo nastavnici nemackog jezika Gakovo muzika prezentacija knjige nemacki jezik biblioteka izlozba kamp\nU utorak, 16. februara, održan je prvi sastanak predstavnika organizacija nemačke nacionalne zajednice u 2021. godini, na kojem su učestvovali predstavnici Baden- Virtemberg Internacional-a, Ministarstva unutrašnjih poslova za izgradnju i domovinu i ambasade SR Nemačke u Beogradu.\nCilj sastanka bio je da se prikažu uslovi (su)finansiranja projektne delatnosti od strane Ministarstva unutrašnjih poslova za izgradnju i domovinu i ambasade SR Nemačke u Beogradu, kao i da se odgovori na nedoumice vezane za tu tematiku. Pored toga, predstavnici organizacija nemačke nacionalne zajednice mogli su da predstave svoje projekte i da pokrenu diskusiju o aktualnim temama, kao što je osnivanje krovne organizacije.\nNa ovom sastanku, koji je predstavljao samo početak niza narednih sastanaka u ovoj godini, učestvovalo je petnaest predstavnika iz devet organizacija nemačke nacionalne zajednice.\nTakođe, ovom sastanku pripada i prva integrisana obuka u 2021. godini, koja je odžana 23. februara, na temu „Korišćenje online platformi“, na kojoj su učesnici imali priliku da se upoznaju sa različitim platformama, koje olakšavaju rad u okviru projektne delatnosti, naročito tokom perioda otežanog zbog pandemije virusa Covid-19. Predavač na ovoj obuci bila je gospođa Ljiljana Šotra, a prisustvovalo devet predstavnika iz sedam organizacija.\nProjekat je omogućen iz budžeta SR Nemačke, preko Ministarstva unutrašnjih poslova za izgradnju i domovinu.


Život i djelo Vuka Karadžića u Muzeju Hercegovine | Trebinje Danas\nŽivot i djelo Vuka Karadžića u Muzeju Hercegovine\nPovodom 200 godina štampanja prvih djela Vuka Stefanovića Karadžoća, 150 godišnjice njegove smrti, ali i u susret 65 godišnjici osnivanja Muzeja Hercegovine u Trebinju, u ovoj je ustanovi, a u okviru naučno – političkog skupa „Govori srpski – piši ćirilicom“ otvorena izložba „U susret Vuku“.\nU pitanju je više od 200 fotografija sa dokumentima koji predstavljaju život i djelo Vuka Karadžića, o čemu je, otvarajući izložbu, govorio predsjednik SPKD „Prosvjeta“, ogranak Gacko, profesor Radomir Vučković, naglasivši spregu Vuka Karadžića sa srpskim pismom ćirilicom, o kome se danas u Trebinju odvija veliki naučno-politički skup.\n„Izložba je sastavljena od sedam cjelina, u kojima se govori o njegovom rođenju, njegovom životu, njegovoj porodici, zatim o njegovom putu i diplomatskom radu, o njegovim susretima sa diplomatama, potom o načinu prikupljanja građe, pripovijetke, pjesme, basne, svega onoga što je narod stvarao, a Vuk prikupljao“, rekao je profesor Vučković.\nPodsjetivši na godišnjice u povodu kojih je u Trebinju otvorena izložba „U susret Vuku“, direktorica Muzeja Hercegovine Ivana Grujić je kazala da je mnogo razloga i što je ona prikazana u Trebinju, u Muzeju Hercegovine, riznici srpske kulture.\nGrujićeva je podsjetila na istoriju Trebinja i arheološke ostatke koji svjedoče o ovdašnjim starim civilizacijama i pismenosti iz toga doba, što je jedan od najbitnijih razloga da se upravo ovdje govori o srpskoj pismenosti i ičuvanju njenog pisma na kome ustrajava i ovaj grad i ova ustanova koja čuva brojne ćirilske natpise i spomenike.


Poslovni sto Boa Andersona: Vojnički istrajno\nYou are at:Home»Prethodna izdanja»2008»21-22»Poslovni sto Boa Andersona: Vojnički istrajno\nPiše: Snežana Moldovan-Milošević\nVizija kompanije Ericsson – da postane vodeći pokretač u sve-komunicirajućem svetu – odlično se odslikava kroz kancelariju gospodina Boa Andersona (Bo Andersson) , generalnog direktora ovog švedskog telekomunikacionog giganta u Srbiji i Crnoj Gori. Njegov poslovni sto krcat je proizvodima savremene tehnologije, počev od dva kompjutera do brojnih telefona. Ali, i kada se nalazi van ofisa, gospodin Anderson nosi „ceo svet na dlanu“ zahvaljujući najsavremenijem mobilnom aparatu koji ima sve funkcije PC-ija. Kako je otkrio za GM, poslovne razgovore najradije obavlja za malim ovalnim stolom smeštenim u srcu kancelarije, jer mu je od izuzetne važnosti opuštena atmosfera koja doprinosi da se on i njegovi poslovni partneri osećaju ugodno tokom sklapanja velikih poslova i rađanja novih ideja.\nKada je pre dve godine došao na mesto generalnog menadžera kompanije Erisccon za Srbiju i Crnu Goru, gospodin Bo Anderson uneo je u svoj beogradski ofis tek nekoliko sitnica koje ga podsećaju na bogatu biznis-biografiju stečenu u Švedskoj, Evropi, Rusiji, Kini, Bliskom Istoku, Izraelu i palestinskim oblastima. Poslovno iskustvo neprocenjive vrednosti i težnja da na ovim balkanskim prostorima stvori jaku bazu kompanije u kojoj radi pune tri decenije odneli su primat nad mogućnošću da sam odabere nameštaj, slike, cveće i ostale detalje za svoje biznis-carstvo.\nVojnički odnos prema poslu gospodin Anderson stekao je pre nego što će se zaposliti u Ericssonu; trinaest godina radio je kao oficir za vezu u švedskoj vojsci, a diplomirao je na Švedskoj kraljevskoj vojnoj akademiji, Specijalnom tehničkom fakultetu za oficire za vezu, Institutu za korporativni menadžment i Univerzitetu u Navari u Španiji. Kada je došao u Ericsson, obavljao je dužnosti u različitim sektorima: od marketinga i prodaje, do razvoja poslovanja po oblastima i razvoja poslovanja na polju specijalnih mobilnih radio-aparata, mobilnih podataka i mobilnih telefona.\n„Uselio sam se u kancelariju svog prethodnika, s namerom da ojačam poziciju Ericssona u Srbiji, a da sam postupio drugačije, da sam birao enterijer u kome ću boraviti, to bi značilo da nemam šta drugo da radim“, objašnjava gospodin Anderson. „Postoje ljudi koji su zaduženi da se bave izborom kancelarijskog nameštaja, a moj posao, zbog kojeg se i nalazim ovde, jeste da učvrstim pozicije najvećeg proizvođača mobilnih sistema u sektoru telekomunikacija na svetu. Takođe, moj posao je da razgovaram sa zaposlenima, da oslušnem zadatu sredinu i pronađem ugao iz kojeg ću delovati.“\nPrvi uspešan zadatak koji je gospodin Anderson obavio po dolasku na funkciju generalnog menadžera za Srbiju i Crnu Goru bio je ugovor sa Telekomom Srbija.\n„Naravno, bilo je mnogo uspešno realizovanih poslova, ali taj pamtim jer je usledio neposredno po mom dolasku u Srbiju.“\nUjedno, ovaj ugovor je jedan od retkih koji je potpisan za velikim poslovnim stolom. Većinu ostalih razgovora gospodin Anderson obavlja za ovalnim stočićem koji se nalazi u epicentru njegovog ofisa, jer mu je, kako kaže, od izuzetne važnosti interakcija u komunikaciji, a ona nije tako prirodna i opuštena kada se poslovni partneri i saradnici nalaze „s druge strane velikog stola“. Za okruglim stolom – svi su ravnopravni, i u duhu Ericsson kulture koju karakterišu poštovanje, profesionalizam i istrajnost.\n„Naša poslovna filozofija zasnovana je na ponudi kompletne oblasti komunikacionih tehnologija, u više od pedeset različitih centara u dvadeset pet zemalja sveta. Lidersku ulogu u kreiranju novih standarda realizujemo kroz novu generaciju višefunkcionalnih mreža. Danas, 40 % svih korisnika mobilnih komunikacija u svetu koriste sisteme naše kompanije, što znači da se četiri od deset mobilnih poziva u svetu realizuje uz korišćenje Ericsson opreme.“\nSećanja na Izrael\nS obzirom da je pokrenuo poslovanje Ericssona u Izraelu 1996. godine i dao ogroman doprinos pozicioniranju kompanije kao jednog od najvećih proizvođača mobilnih telefona u Izraelu i palestinskim oblastima, Bo Anderson je najviše detalja u svoj beogradski ofis doneo odande. Prvi koji je našao svoje mesto na vrhu police iza oficijelnog stola je okrugla skulptura koja prikazuje motive „Svete zemlje“, a tu je i mala ljupka statua violiniste iz čuvenog mjuzikla.\n„Izuzetno sam ponosan na taj period svog života, kako privatnog, tako i poslovnog. Privatnog, jer sam upoznao puno kvalitetnih ljudi sa kojima sam ostvario divna prijateljstva, a poslovnog jer sam stvorio jednu od najuspešnijih baza kompanije za koju radim.“\nTik uz skulpturu nalaze se uramljene fotografije prelepih nasmejanih devojaka, kćerki gospodina Andersona koje, na žalost, kako sam priznaje, zbog prirode posla ne može da viđa onoliko često koliko bi želeo.\n„Moje kćerke žive u Švedskoj i njihove fotografije dobile su značajno mesto u prostoru gde radim. Pošto nisam u prilici da se vidim sa njima kad god to poželim, odabrao sam fotografije kao najbitniji lični momenat i uneo ih prvog dana po dolasku u ovaj prostor.“\nAutomobil pun emocija\nCrveno-plavi automobil sa vozačem, igračka smeštena na polici iza radnog stola, za gospodina Andersona ima posebnu emotivnu važnost i značaj.\n„Igračku sam dobio na poklon od sadašnje supruge koju sam upoznao pre osam godina. Jednoga dana došla je u moju kancelariju i ostavila mi autić koji stoji u znak sećanja na početak našeg zajedničkog života“.\nDobra knjiga i kapljica\nDve flaše ovdašnjeg vina, smeštene u velikom opanku i dekorisane šajkačom, gospodina Andersona podsećaju na njegovog prethodnika, gospodina Jana, koji je svog poslovnog naslednika dočekao po starom srpskom običaju – dobrom kapljicom.\n„Ovaj poklon mi je izuzetno drag, jer sam ga dobio od prethodnog direktora koji mi je poželeo dobrodošlicu i srećan početak.“\nNekoliko desetina knjiga iz oblasti menadžmenta, koje su našle svoje mesto u ormariću pozicioniranom u desnom uglu ofisa, nisu dekoracija, već imaju svoju namenu i funkciju, i skoncentrisane su na različite načine i vidove prodaje.\nPoslovni i lični „trofeji“\nU velikom belom albumu raskošnih korica gospodin Anderson čuva fotografije napravljene u Izraelu, kao uspomenu na učešće u projektu podržavanja izgradnje Muzeja holokausta u Jerusalimu. Album je poklon institucije koja je realizovala ovaj projekat.\nNa obali Mrtvog mora, priseća se sagovornik GM-a, sproveo je još jednu akciju na koji je vrlo ponosan – kao vrsan poznavalac dresure pasa, obučio je jednog labradora da postane vodič slepom čoveku.\n„Za to je bila potrebna velika upornost i veliko strpljenje, ali se na kraju sve to desetostruko vratilo.“\nZbog brojnih poslovnih obaveza, GM Ericssona za Srbiju i Crnu Goru nije uspeo da donese u svoj ofis sve detalje koji otkrivaju njegova vanposlovna interesovanja, na prvom mestu trofeje iz lova koji je decenijama unazad njegov veliki hobi.\n„Često odlazim u Kikindu i okolna lovišta koja su odlično organizovana. U Srbiji lovim zečeve, fazane i sitne ptice, a u Švedskoj sam ulovio petnaest losova, što smatram svojim velikim uspehom.“\nGospodin Anderson konstatuje da njegovoj kancelariji nedostaju slike koje bi zidovima dodale notu živosti i raznolikosti, ali on sam, svojom nepresušnom pozitivnom energijom i vizionarskim duhom, u šta smo se i sami uverili, čini da dvadesetak kvadrata njegovog radnog prostora, obojenih u žuto, zrači optimizmom i ružičastom budućnošću.


Objavljeno: 09:18, 12. Septembra 2013.\nBANJALUKA, Projekat koncesione izgradnje malih hidroelektrana na rijeci Bosni, koji je Vlada RS još prije šest godina dodijelila norveškoj kompaniji “Technor Energy”, konačno bi mogao biti pomjeren sa mrtve tačke.\nNaime, ključni problem koji je 2011. godine zakočio realizaciju projekta procijenjene vrijednosti 250 miliona evra bile su razmirice između većinskih i manjinskih akcionara kompanije “Technor Energy”.\nNa osnovu postignutog sporazuma manjinski akcionari “Technor Energyja” osnovali su firmu “Technor Hydro 2”, koja će preuzeti realizaciju tri od šest malih hidroelektrana (MHE) na Bosni.\nU Ministarstvu industrije, energetike i rudarstva RS potvrdili su da je Komisija za koncesije dala saglasnost, a Vlada RS odobrila prenos koncesionih ugovora za izgradnju MHE Cijevna 1, Cijevna 2 i Doboj sa firme “Technor Energy” na “Technor Hydro 2”.\nPreostala tri koncesiona ugovora za MHE Cijevna 4, Cijevna 5 i Cijevna 6 realizovaće “Technor Energy”.\nU kompaniji “Technor Energy” kazali su “Nezavisnim” da će odluku o investiranju u projekat u RS donijeti ukoliko finansijeri budu zadovoljni postignutim pravnim okvirom sa Vladom RS u vezi s ugovorom o koncesiji.\n“Kada se donese takva odluka, onda početak izgradnje predstavlja samo pitanje logističkih i praktičnih radova”, izjavio je Roar Hausner, predsjednik Uprave “Technor Energyja”.\n“Za njih se, takođe, mora čekati finaliziranje Cijevne 3, koja je pod nadležnošću preduzeća ‘Elektrodoboj’. Prema našim saznanjima, oni su počeli intenzivno raditi na sprovođenju svojih projektnih aktivnosti”, dodao je predsjednik Uprave “Technor Energyja”.\nPreduzeće “Elektrodoboj” ranije je najavilo da će tender za izvođača građevinskih radova za MHE Cijevna 3 raspisati početkom 2014. Građevinske radove i nabavku opreme finansiraju iz zajma njemačke razvojne banke KfW od 50 miliona evra, dok će dio sredstava za uređenja korita rijeke Bosne i izgradnju objekta obezbijediti iz vlastitih izvora. Nezavisne novine


Rusija pravi novo nuklearno oružje? – Nadlanu.com\nRusija pravi novo nuklearno oružje?\nObjavljeno 10. sep 2014. / 19:12:09\nOn je istakao da postoji plan rada, te da će pažljivo odmeriti cenu da ne bi preopteretila svoju privredu.\nU govoru na sastanku u Kremlju o planu modernizacije oružja, Putin je rekao da Zapad ne bi trebalo da se iznenadi zbog nastojanja Moskve, jer postoji plan raketne odbrane SAD i druge odluke za koje je rekao da ugožavaju bezbednost Rusije.\n“Više puta smo upozoravali da ćemo morati da odgovorimo kontramerama da bismo osigurali svoju bezbednost”, rekao je Putin, dodavši da će on biti odgovoran za vladin odbor koji nadgleda vojnu industriju.\nRekao je da je program modernizacije naoružanja za 2016-2025. godinu treba da se usredsredi na izgradnju novog ofanzivnog oružja da bi se obezbedilo “garantovano nuklearno odvraćanje”, ponovno naoružavanje strateške i avijacije dugog doleta, stvaranje sistema odbrane vazdušnog prostora i razvoj konvencionalnog oružja visoke preciznosti.\nPutin nije izneo pojednosti o novom oružju, ali on i drugi zvaničnici su u više navrata hvalili sposobnosti nove ruske nuklearne rakete da probije svaki “anti-raketni štit”.\nPutin je rekao da se potencijalne pretnje mora temeljno analizirati i da na snaku treba “adekvatno odgovoriti” da bi se izbegli preveliki vojni rashodi.


U prošloj godini 13 zahtjeva za usvajanje djeteta | Palelive.com\nPočetna Novosti Aktuelnosti U prošloj godini 13 zahtjeva za usvajanje djeteta\nU prošloj godini 13 zahtjeva za usvajanje djeteta\nU Centru za socijalni rad Pale u toku 2018. godine evidentirano je 13 zahtjeva za usvajanje djeteta, rekla je Srni direktor Centra Jelana Orašanin.\nOna je navela da je u okviru porodične zaštite u prošloj godini evidentirano 28 zahtjeva za pokušaj mirenja bračnih supružnika, 19 slučajeva nasilja u porodici, jedan zahtjev za izmjenu odluke o povjeri djeteta, jedan zahtjev za sklapanje braka maloljetnog lica.\n“Evidentirano je šest maloljetnih lica devijantnog ponašanja, od kojih je jednom izrečena mjera pojačanog nadzora od roditelja”, istakla je ona.\nOrašaninova je dodala da je u toku godine jedno lice stavljeno pod starateljstvo zbog oduzete poslovne sposobnosti, a za 11 lica je postavljen privremeni staralac radi postupanja u određenim postupcima.\nOna je navela da je u toku 2018. godine primljeno 138 zahtjeva za ostvarivanje prava na dodatak za pomoć i njegu drugog lica, što je u odnosu na prethodnu godinu više za 35 korisnika.\nOrašaninova je naglasila da su ovo pravo u prošloj godini koristila 302 lica i to 213 drugog nivoa po 83,10 KM, a 89 prvog nivoa po 166,20 KM.\nOna je istakla da je pravo na stalnu novčanu pomoć koristilo 37 lica, što je u odnosu na prethodnu godine manja za šest lica, koja su brisana sa spiska usljed smrti.\nPrema njenim riječima, za ublažavanje egzistencijalnih potreba socijalno ugroženog stanovništva intervenisano je u vidu jednokratne novčane pomoći u 201 slučaju.\n“U ustanove socijalne zaštite u protekloj godini smještena su tri nova lica, od kojih je jedno maloljetno, tako da se ukupno u ustanovama socijalne zaštite nalazilo 12 lica čije troškove smještaja i izdržavanja snosi Centar za socijalni rad Pale”, rekla je ona.\nOrašaninova ističe da se prema evidenciji Centra u hraniteljskoj – srodničkoj porodici nalaze dva maloljetna lica, od kojih je jedno smješteno krajem protekle godine.\nOna dodaje da su u 2018. godini dodatak na djecu primale 304 porodice, materinski dodatak 95 i novčanu naknadu za opremu novorođenčeta 196 djece.\n“Od ukupno 196 rođene djece sa područja naše opštine, njih 89 je prvorođenih, 74 je drugorođenih, 31 je trećerođeno i dvoje je četvrto rođeno dijete u porodici”, navela je ona.\nPrethodni članakDobrotvorno veče za gradnju novog doma pustinjaku Vitu\nNaredni članakOdržana priredba “Svetom Savi u čast”


Pravo na slobodu okupljanja među najzastupljenijim primjerima institucionalnog kršenja ljudskih prava u BiH | Diskriminacija.ba\nPravo na slobodu okupljanja među najzastupljenijim primjerima institucionalnog kršenja ljudskih prava u BiH\nIstraživanjem su identifikovani slučajevi kršenja prava na slobodu mišljenja i informisanja, prava na slobodu mirnog okupljanja i udruživanja, te prava na slobodu kretanja.\nScreenshot RSE/Detalji sa skupa "Pravda za Davida" u Banjaluci\nProšle sedmice predstavljena je Studija mapiranja institucionalnog kršenja ljudskih prava u BiH u kojoj su identifikovani slučajevi kršenja prava na slobodu mišljenja i informisanja, prava na slobodu mirnog okupljanja i udruživanja i prava na slobodu kretanja.\n“Kao najdrastičniji primjer institucionalnog kršenja ljudskih prava koja su fokusu ove studije ističemo domaće zakonodavstvo u oblasti javnog okupljanja. Naime, odredbe zakona o javnim okupljanjima, na svim nivoima u BiH, su kreirane na način da se ostvarenje ovog prava od strane građana u znatnom obimu otežava i ograničava”, ispred Asocijacije za demokratske inicijative Sarajevo za Diskriminacija.ba kaže Dajana Čelebić.\nKada je riječ o postupanju policije u slučajevima održavanja mirnih protesta, Čelibić kaže da su najistaknutiji oni primjeri u kojima je “od strane policije veoma često dolazilo do primjene prekomjerne prinude, do nasilnog prekidanja mirnih protesta koji su održani mimo zakonskih procedura, do hapšenja učesnika ovih protesta i vršenja raznih pritisaka na njih, kao i do prekršajnog kažnjavanja istih bez zakonskog utemeljenja”.\n“Ovakvi oblici kršenja su idenfitifikovani u slučaju mirnih protesta ‘Park je naš’ u Banjaluci, protesta neformalne grupe ‘Pravda za Davida’ u Banjaluci, ‘Pravda za Drženana’ u Sarajevu, slučaja protesta građana povodom izgradnje hidroelektrane Kruščice, slučaja protesta radnika ‘Dite’ u Tuzli i sl.”, kaže Čelebić.\nOsim toga, veliki broj kršenja od strane policije je identifikovan u odnosu na kažnjavanje građana zbog kršenja mjera ograničenja i zabrane kretanja u cilju sprječavanja širenja koronavirusa, gdje je, kako je objasnila Čelebić, došlo do neadekvatne primjene odredaba zakona o javnom redu i miru, a utvrđena su i određena kršenja prava u radu sudova koja su se ogledala u neadekvatnoj primjeni materijalnih i procesnih pravnih normi, tako da su građani proglašavani odgovornim za izneseno mišljenje putem drušvenih mreža koje je bilo usmjereno na kritikovanje organa javne vlasti, kao i za kršenje mjera ograničenja i zabrane kretanja za vrijeme vanredne situacije.\nČelebić je dodala da su evidentirani i problemi koji su se odnosili na širenje tzv. lažnih vijesti koji su u praksi doveli do “proizvoljnog kažnjavanja građana u slučajevima gdje nije imalo osnova za prekršajnim sankcionisanjem, jer se radilo o izražavanju koje uživa zaštitu u smislu Evropske konvencije o zaštiti ljudskih prava i osnovnih sloboda”.\nRezultati četveromjesečnog istraživanja predstavljeni u navedenoj studiji su pokazali da po pitanju navedenih ljudskih prava u BiH postoji neusaglašenost domaćeg zakonodavstva sa odredbama Evropske konvencije o zaštiti ljudskih prava i osnovnih sloboda, kao i sa praksom Evropskog suda za ljudska prava.\nAutor „Studije mapiranja institucionalnog kršenja ljudskih prava u BiH“ je prof. dr Aleksandar Ivanović, vanredni profesor krivičnog prava Pravnog fakulteta u Lukavici, a cijela studija je dostupna na ovom linku. Studija je objavljena u okviru projekta “Doprinos akademske zajednice zaštiti ljudskih prava u BiH” koji finansira Evropska unija.


Beograd: Sajam vojvođanske turističke ponude, hrane i pića\nTanjug 6. juna 2021. 15:10\nBEOGRAD – U Tržnom centru (TC) Big Fashion u Beogradu, Turistička organizacije Vojvodine već drugi dan predstavlja turističku ponudu severne pokrajine, a svi posetioci mogu da uživaju u vojvođanskim specijalitetima, poput domaće štrudle, soka od maline, brusnice i drugog voća, džema od šljiva, malina, domaćim vinima i domaćim rakijama.\nTuristička ponuda Vojvodine organizovana je u okviru Sajma domaćeg turizma „Upoznaj Srbiju“, a Beograđani su u prilici da se upoznaju s gastronomskom ponudom, prirodnim lepotama iz 23 vojvođanske lokalne samouprave, ali i s kampanjom „Vojvođanski ručak“ koja će biti lansirana krajem leta.\nOno što se nudi, osim Fruške gore, jesu i novootvorene Fruške terme, Subotica s Palićem, prirodne lepote Sremske Mitrovice, Vršca i još mnogo toga.\nKako je za Tanjug navela Nataša Pavlović, direktorka Turističke organizacije Vojvodine, cilj je da se promoviše Vojvodina ostatku građana Srbije.\nInače, kako je kazala, u prva četiri meseca ove godine zabeležen je rast upravo domaćih turista, i to za 38,6 odsto u odnosu na prošlu godinu.\nPavlovićeva kaže i da je zabeležen i porast noćenja u prva četiri meseca ove godine, i to ukupno, odnosno i stranih i domaćih turista za 18,8 odsto, a 28,6 odsto samo domaćih.\n„Ovde smo došli da prezentujemo pre svega bogatu gastronomsku ponudu Vojvodine. Sa nama su brojni izlagači koji predstavljaju ponudu za letnje mesece, a isto tako sa nama su i vinari, proizvođači hrane i pića iz Vojvodine“, kazala je Pavlovićeva.\nGovoreći o kampanji „Vojvođanski ručak“, ona navodi da ona prožima sve segmente turističke ponude.\nKako je naglasila, za Vojvodinu je tipičan i specifičan nedeljni ručak, koji počinje pređelom, nastavlja se rinflajšom, supama, sosom, mesom, a za dezert, što privlači mnoge ljubitelje i sladokusce, tu su svakako domaća štrudla, šnenokle i brojni specijaliteti.\n„Vojvodina je multietnička sredina i kao takva je miks raznih kultura i nacija, što je utkano u kampanju ‘Vojvođanski ručak'“, kaže Pavlovićeva i dodaje da će biti predstavljeni i salaši, vinarije, a svi koji budu učestvovali u toj kampanji dobiće i knjigu recepata bogate vojvođanske kuhinje.


KOŠARAC: Za sve blokade su odgovorna dva člana Predsjedništva BiH izabrana bošnjačkim glasovima | Poskok.info\nPredsjedavajući Kluba zastupnika SNSD-a u Zaastupničkom domu Parlamentarne skupštine BiH Staša Košarac pozvao je SDA da odblokira proces formiranja vlasti u institucijama BiH, te omogući da Predsjedništvo BiH ispuni svoju ustavnu i zakonsku obavezu i imenuje novog predsjedavajućeg Vijeća ministara BIH.\nKomentirajući sinoćnje zaključke Glavnog odbora SDA, u kojima ta stranka poziva SNSD da “odustane od blokade rada Parlamentarne skupštine BiH” kvalificirajući blokiranje rada Parlamenta BiH kao “protuustavan i antidaytonski čin”, Košarac je rekao Srni da su za sve blokade i zastoje u radu institucija BiH odgovorna dva člana Predsjedništva BiH izabrana bošnjačkim glasovima.\n“Problem stanuje tamo gdje SDA ima većinu i može da ucjenjuje, a to je Predsjedništvo BiH”, poručio je Košarac.\nOn je dodao da se SNSD neće upuštati ni u kakve političke avanture, niti će, kako je rekao, raditi bilo što izvan Ustava, zakona i poslovnika o radu oba doma Parlamentarne skupštine BiH.\n“Nećemo dopustiti provođenje neustavne situacije po kojoj predsjedavajući Vijeća ministara u tehničkom mandatu i još četiri ministra istovremeno obavljaju funkciju zastupnika i delegata u Parlamentarnoj skupštini BiH. Takva situacija je apsurdna i mi ne želimo da joj dajemo bilo kakav politički legitimitet”, upozorio je Košarac.\nOn je naglasio da stalne komisije i zajednička radna tijela Parlamentarne skupštine BiH, kao i članovi stalnih parlamentarnih delegacija u međunarodnim organizacijama, ne mogu biti izabrani sve dok se ne utvrdi tko u parlamentu BiH čini većinu, a tko je opozicija.\n“Zakon i poslovnik nisu slučajno predvidjeli da se u Zastupničkom domu najprije potvrđuje odluka Predsjedništva BiH o imenovanju predsjedavajućeg Vijeća ministara, pa tek onda biraju komisije. Da bi komisije bile izabrane i da bi bila izabrana rukovodstva tih komisija koja će omogućiti njihov normalan rad, mora se znati tko u parlamentu čini većinu, a tko je opozicija, što će se utvrditi glasanjem o podršci novom predsjedavajućem Vijeća ministara”. To su zakonske i poslovničke odredbe i mi ih nećemo kršiti”, poručio je Košarac.\nOn je naglasio da poslanici i delegati SNSD-a neće podleći nikakvim pritiscima, niti će pristati na bilo kakva uvjetovanja i ucjene u procesu formiranja vlasti u zajedničkim institucijama BiH.\n“SNSD iznosi jasne stavove, koji su u skladu s odlukama institucija Republike Srpske. Ne bježimo od razgovora o bilo kojoj temi, uključujući i pitanje odnosa s NATO-om, ali tražimo da se poštuju Ustav, zakon i izborna volja građana Republike Srpske”, zaključio je Košarac, prenosi SRNA.


Naučno veće NALED-a pruža podršku stručnom timu Izvršne kancelarije u sprovođenju istraživanja i analiza i koncipiranju regulatornih reformi za unapređenje poslovnog ambijenta. Članove Naučnog veća imenuje Upravni odbor i njihov mandat traje godinu dana od trenutka imenovanja.\nSvetska banka, konsultant\nPredsednik NV NALED-a\nDušan Vujović je dugogodišnji konsultant Svetske banke i redovni profesor na Fakul...\nDušan Vujović je dugogodišnji konsultant Svetske banke i redovni profesor na Fakultetu za ekonomiju, finansije i administraciju, Beograd. aprila 2014. godine postao je ministar privrede u Vladi Republike Srbije, a potom preuzima funkciju ministra finanasija koju je vršio do maja 2018. godine. Bio je vodeći ekonomista (Lead Economist) u nezavisnoj grupi za evaluacije projekata (Independent Evaluation Group) u Svetskoj banci, kao i direktor kancelarije Svetske banke u Ukrajini. Diplomirao, magistrirao i doktorirao je na Ekonomskom fakultetu Univerziteta u Beogradu. Postdoktorske studije završio je na Univerzitetu Kalifornije u Berkliju (University of California at Berkeley) gde je bio gostujući istraživač. Objavio je veliki broj radova u međunarodnim časopisima. Bio je ko-direktor programa inovacije znanja za zvaničnike iz bivšeg Sovjetskog saveza i srednje i istočne Evrope u organizaciji međunarodnih finansijskih organizacija. Proglašen je za najboljeg ministra finansija 2017. godine u Centralnoj i Istočnoj Evropi. Dobitnik je NALED-ove nagrade „Reformator godine“ za doprinos unapređenju poslovnog ambijenta u Srbiji 2017. godine.\nPravni fakultet, vanredni profesor\nČlan NV NALED-a\nBranko Radulović je vanredni profesor Osnova ekonomije i Ekonomske analize prava na Pravnom faku...\nBranko Radulović je vanredni profesor Osnova ekonomije i Ekonomske analize prava na Pravnom fakultetu u Beogradu. Diplomirao je na Ekonomskom fakultetu Univerziteta u Beogradu i magistrirao ekonomiju na Univerzitetu u Birningemu. Ekonomiju prava i institucija doktorirao je na Univerzitetu u Torinu. Kao gostujući istraživač, boravio je na Univerzitetu Kornel (SAD). Njegova profesionalna interesovanja obuhvataju ekonomsku analizu prava, analizu javnih politika, privatizaciju, stečaj i restrukturiranje, kao i primenjenu ekonometriju. Dugi niz godina angažovan je kao stručni saradnik NALED-a na brojnim analizama, izveštajima i istraživanjima.\nCredit Agricole banka, član Upravnog odbora\nProf. dr Goran Pitić je redovni profesor ekonomije i pridruženi MOC profesor na Institute for S...\nProf. dr Goran Pitić je redovni profesor ekonomije i pridruženi MOC profesor na Institute for Strategy and Competitiveness, Harvard Business School, SAD. Član je Upravnog odbora Credit Agricole. Predsednik je Saveta FEFA, a od 2008. godine član je upravnog odbora privrednog društva Metalac Holding iz Gornjeg Milanovca. Bio je predsednik upravnog odbora banke Societe Generale Srbija od 2005 do 2019. U prvoj demokratskoj Vladi Republike Srbije, od oktobra 2000. do marta 2004, bio je Ministar za ekonomske odnose sa inostranstvom. Prof. dr Pitić je doktorirao na Ekonomskom fakultetu Univerziteta u Beogradu, a zvanje magistra stekao je na dva fakulteta – na Ekonomskom fakultetu Univerziteta u Beogradu i na Katedri za ekonomiju Univerziteta u Torontu. Specijalizirao je ekonomiju (poslediplomske studije iz oblasti Kvantitativne razvojne ekonomije) na Univerzitetu u Vorviku u Velikoj Britaniji. Takođe se usavršavao na Londonskoj školi ekonomije i učestovao u velikom broju stručnih programa na unverzitetima u Evropi i Americi, kao i pri institutima koji se bave finansijskim tržištima. Goran Pitić je član Srpske asocijacije menadžera i Predsedništva Saveza ekonomista Srbije. Bio je predsednik Upravnog odbora Udruženja banaka Srbije, predsednik Saveza za fer konkurenciju NALED-a, član Upravog odbora Saveta stranih investitora, Nacionalnog saveta za nauku i tehnološki razvoj, UO Fonda za inovacionu delatnost i UO BEMUSa. Prof. dr Pitić govori engleski, francuski i španski.


Verovao je da ce Zapad pritisnuti Srbiju da prizna Kosovo, ali je pukao! Tacijev savetnik iz SAD dao ostavku - Naslovi Online\nVerovao je da ce Zapad pritisnuti Srbiju da prizna Kosovo, ali je pukao! Tacijev savetnik iz SAD dao ostavku\n12.10.2018 14:08 telegraf.rs\nDejvid Filips koji je bio spoljnopoliticki savetnik kosovskog predsednika podneo je ostavku na tu funkciju navodeci da ne zeli da bude deo predlozenog plana za podelu Kosova, pise danas "Koha ditore".\nFilips, inace direktor Programa za izgradnju mira i prava Instituta za studije ljudskih prava americkog Univerziteta Kolumbija, napisao je, kako se navodi, u obrazlozenju ostavke, da je "radio za kosovsku nezavisnost 30 godina".\nObjasnjava da je prihvatio da radi za kosovsku vladu kao savetnik za dijalog Beograda i Pristine, jer je verovao da moze da se postigne dogovor koji ce izmedju ostalog povecati pritisak medjunarodne zajednice na Srbiju da prizna Kosovo "u okviru sadasnsjih granica".\n- Neki ljudi u kosovskim institucijama idu drugim putem. Pristaju na korekciju granica dajuci teritoriju Srbiji. Mislim da je podela ili korekcija granica los dogovor koji nece normalizovati odnose izmedju Srbije i Kosova - naveo je on.\nHasim TaciKosovoKosovo i MetohijaPredsednik Kosova\nVucic i Erdogan za dodatno jacanje odnosa dve...\nNUNS osudio incident u Skupstini u Novom Paza...


Niko ne treba da bude iznenađen ako jednog dana, uz troškove šminkanja i kostimiranja, u sufinansiranim medijskim projektima budemo plaćali „usluge“ suflera i inspicijenata. Kada medijske konkurse pretvorite u društvenu tragikomediju, neka to bude potpuni teatar apsurda, sa finansijskim pevanjem i pucanjem do svog poslednjeg čina koji je, ipak, neminovan\nGrad Subotica nedavno je našoj redakciji zvanično odgovorio da su troškovi kostimiranja i šminkanja u medijskim prilozima prihvatljiv izdatak.\nŠta više, Gradska kuća tvrdi da je pisana potvrda Vladana Stefanovića, vlasnika Televizije Subotica, dovoljan dokaz da je dvadeset „kratkih medijskih priloga“ Milana Švelja, iz sufinansiranog projekta njegovog „Video kreativa tima“, lane zaista emitovano na pomenutoj televiziji.\nOvaj detalj veoma je važan.\nSto dvadeset Subotičana, koje smo anketirali pre više od dva meseca, niti iko s kim smo potom razgovarali, nije znao ništa da nam kaže o Šveljovim prilozima koje je naš grad lane, podsetimo, platio 2.500.000 dinara. Ne znate o tome ništa, izvesno, ni vi, dok čitate ovaj komentar.\nPomenutih 2.500.000 dinara samo je polovina ukupne vrednosti Šveljovog subotičkog projekta. Posredi je deo koji su Subotičani finansirali na predlog medijske komisije koja se formira svake godine iznova.\nNigde u projektnoj dokumentaciji „Video kretaiva tima“, dobijenoj od Grada Subotice, ni posle pedesetog čitanja, nismo uspeli da pronađemo dokaz da je Milan Šveljo zaista obezbedio drugu polovinu sredstava iz vlastitih izvora.\nNa koncu, ni Vladan Stefanović, čija je Televizija Subotica platforma za sve Šveljove projekte, ni sam Šveljo, nisu pristali da našoj redakciji proslede snimke dvadeset „kratkih medijskih projekata do pet minuta“, koji su, pojedinačno, Subotičane koštali po 125.000 dinara (ukupno 250.000). Kakva osionost i bahatost!\nŠveljovi sufinansirani medijski prilozi iz drugih gradova, objavljeni na „Jutjubu“, u proseku ne traju duže od minut i po do dva i u njima nismo naišli na kostimirane i našminkane aktere.\nDostavljanje Šveljovih medijskih priloga snimljenih u okviru njegovog lanskog subotičkog projekta, bilo bi od nesumnjivog javnog značaja. Uostalom, to je i obaveza učesnika projekta prema javnosti koja ima pravo da ostvari uvid u (medijski) proizvod u koji je uložila toliki novac.\nMogli bismo tada da proverimo Šveljovu tvrdnju da je tim prilozima podigao ekološku svest Subotičana. Potom, mogli bismo da proverimo i jesu li novinari i njihovi sagovornici u tim prilozima zaista bili kostimirani i našminkani.\nKo nije pročitao naše ranije objave, Šveljo je uslugu kostimiranja i šminkanja firmi „V Production“ Vladana Stefanovića platio 320.000 dinara od ukupno 2.500.000, koliko je lane dobio od Grada Subotice.\nPoređenja radi, Subotica je prošle godine za celokupan rad privremenog smeštaja za beskućnike izdvojila ukupno 500.000 dinara.\nDa ne pominjemo notornu činjenicu da Milan Šveljo nije novinar, već snimatelj iz Crvenke, koji je prošle godine osnovao firmu u vreme raspisivanja medijskih konkursa i odmah na njima, narod bi rekao – na lepe oči, dobio oko 55.000 evra.\nSkoro sav taj novac, a naše istraživanje je to nesumnjivo dokazalo, prebacivao je organizacijama i firmama koje učestvuju na medijskim konkursima, a njihovi zastupnici su povezani sa medijskim organizacijama Vladana Stefanovića. Povrh svega toga, Šveljo je sa uskim krugom međusobno povezanih firmi i oraganizacija razmenjivao fakture za istovetne usluge na fakturama koje međusobno liče kao jaje jajetu.\nSve to nije sprečilo Gradsku kuću da ove godine ponovo oformi komisiju u kojoj su većinu činili članovi bliski Stefanovićevim medijskim organizacijama. Ta komisija je, kao po nečijoj naredbi, firmi Milana Švelja, uprkos svemu ovde navedenom, ponovo dodelila 2.500.000 dinara, a gradonačelnik je sve to mirno potpisao.\nZašto neko drugi, bilo ko, na primer vi koji čitate ovaj tekst, ekspresno, koliko danas, ne osnujete preduzeće i ne pokupite, onako u prolazu, sedamdesetak hiljada evra finansijskog kajmaka od države koja, pritom, tvrdi da vodi odgovornu ekonomsku politiku i štedi na svakom koraku?\nKako se dogodilo da država, najpre, privoli penzionere da pristanu na smanjenje svojih zarađenih penzija radi nacionalne štednje i izbegavanja opšteg bankrota, a da potom profesionalnoj medijskoj zajednici do lane potpuno nepoznatom Milanu Švelju, u okolnostima koje ovde precizno navodimo, galantno pokloni desetine hiljada evra?\nNiko ne treba da bude iznenađen ako jednog dana, uz troškove šminkanja i kostimiranja, u sufinansiranim medijskim projektima budemo plaćali dodatne „usluge“ suflera i inspicijenata. Kada medijske konkurse pretvorite u društvenu tragikomediju, neka to bude potpuni teatar apsurda, sa finansijskim pevanjem i pucanjem do svog poslednjeg čina koji je, ipak, neminovan.


Najam automobila u mjestu Brisbane - usporedite sve automobile dostupne za najam\nIznajmljivanje auta Brisbane\nNaši korisnici obožavaju mjesto Brisbane zbog živosti koju ima. Nikada vam neće trebati puno vremena za pronalazak festivala ili kulturnog događaja.\nNajam automobila u mjestu Brisbane? Mislimo da to savršeno ide skupa, a isto misle i naši korisnici.\nSavjeti i iskustva za Brisbane\nJoš nema dostupnih iskustava za ovu destinaciju. No, naravno, naša služba za korisnike će rado odgovoriti na sva vaša pitanja o najmu vozila u Brisbane.


U Srbiji vakcinu primilo 39.000 stranih državljana: Najviše se vakcinisali građani BiH | BL Portal\n7. Aprila 2021. 10:53\nDo sada je u Srbiji protiv korona virusa vakcinisano oko 39.000 stranih državljana, najviše iz Bosne i Hercegovine, Sjeverne Makedonije i Crne Gore, izjavio je direktor vladine Kancelarije za e-Upravu Mihailo Jovanović.\nNa punktovima gdje će građani dolaziti bez prijave na raspolaganju će biti vakcine Sinofarm i AstraZeneka, jer su najlakše za manipulaciju i omogućavaju odlazak ekipa na teren, pojasnio je Jovanović.\n“Sada ubacujemo u petu brzinu i imamo ambiciju da do kraja mjeseca izvršimo još 500.000 vakcinacija”, naveo je Jovanović.\n“Imunizovano je oko 810.000 građana, što znači da je kod njih prošlo tri sedmice od primanja druge doze vakcine”, naglasio je Jovanović.\nTags: imunizacija, korona virus, Srbija, strani državljani, vakcine


Evropski parlament: Mnogo prepreka sporazumu Beograd-Priština – evropro info\nEvropski parlament: Mnogo prepreka sporazumu Beograd-Priština\nPut ka sveobuhvatnom sporazumu Beograd-Priština pun je prepreka, ocenjuje se u internoj analizi Evropskog parlamenta (EP) u koji je imala uvid agencija Beta.\nRazlozi za to su „od unutrašnjepolitičke situacije na obe strane, do dvosmislenih i nepodudarnih očekivanja od sporazuma o uređivanju odnosa“, piše u tekstu analitičkog tela EP.\nNavodi se i da je izostanak napretka tih pregovora posledica i „nedostatka usaglašenosti i komunikacije između Amerike i Evropske unije“.\n„Dok je za Kosovo konačan cilj jasan, a to je da Srbija prizna kosovsku državnost, Srbija normalizaciju odnosa tumači kao ‘ekonomsko uređivanje’ i otud je jako malo prostora da se ode dalje od toga“, navodi se u analizi EP.\nPredočava se da je „za Srbiju priznavanje kosovske nezavisnosti ‘crvena linija’ preko koje bi teško mogla da pređe“.\n„Srbija istovremeno naglašava da ceo proces mora ostati u sklopu definisanom srpskim ustavom, po kojem je Kosovo sastavni deo srpske teritorije, kao i u okviru Rezolucije 1244 Savrta bezbednosti UN“, napisali su analitičari EP, uz opasku da bi za ustavne promene u vezi s tim bio nužan referendum.\nOni posebno ukazuju da „najosetljivije pitanje – formiranje Asocijacije/zajednice srpskih opština (ZSO) na Kosovu, o čemu je postignut sporazum 2013. godine, pokazuje da su izazovi ukorenjeni duboko u istoriji i imaju mnogo širi regionalni kontekst“.\nU tekstu EP je ocenjeno da podrška koju za ZSO mora da pruži i Ustavni sud Kosova „isključuje strahovanja da bi se ZSO mogla pretvoriti u autonomnu oblast nad kojom centralna vlast (Kosova) ne bi imala istinski nadzor“.\n„Da bi Kosovo postalo član UN, potrebno je da Savet bezbednosti UN to izglasa i da dobije saglasnost dve trećine članova Generalne skupštine UN, što Kosovo zasad nema“, primećuje se u internom dopisu EP.\nUz ocenu da je u pregovorima Beograd-Priština uz posredovanje EU postignut izvestan napredak u okviru Briselskog sporazuma, u analizi se napominje da se „rasprava u EU pomera od ‘zamora od proširivanja’ ka dubljem ‘protivljenju prijemu novih članica’, što pokazuje da u nekim članicama Unije jača tvrđi stav prema proširivanju“.\nNavodi se da, „suočena sa zastojem u pregovorima s Beogradom, Priština takodje nastoji da uspostavi tešnje ekonomske i političke veze s Albanijom“.\nTakodje se kaže da su „u Srbiji mučna sećanja i rane i dalje otvorene i neka istraživanja javnog mnenja pokazuju da je 81 odsto Srba protiv priznavanja nezavisnosti Kosova, čak i ako bi to ubrzalo uključivanje (Srbije) u EU“.\n„Srbija takođe traži da se kaže da li je članstvo u EU realističan cilj“, zaključuje se u internom dokumentu EP.\nDodaje se i da predsednik Srbije Aleksandar Vučić postavlja pitanje o tome „da li Evropska unija želi da vidi Srbiju kao svoj deo ili ne.. iako mi ne vidimo alternativu tom putu, mada smo na njemu već 20 godina i jedino još Turska toliko čeka“.\nTags: Beograd i Priština, Evropski parlament, Srbija i EU\nEvropska komesarka: Digitalni „kovid pasoši” samo za vakcine odobrene u EU\nOrban kritikuje EU: Mađarska bi bila u velikom problemu bez vakcina sa istoka


Izložba "Transmutacija" Nikole Mihajlovića u bioskopu Balkan\nIzložba „Transmutacija“ Nikole Mihajlovića u bioskopu Balkan\nTanjug 16. marta 2021. 11:34\nBEOGRAD – Samostalna izložba umetnika Nikole Mihajlovića „Transmutacija“ biće otvorena 1. aprila u bioskopu Balkan, i trajaće do 30. aprila, najavili su danas organizatori.\nNa ovoj izložbi autor će predstaviti svoje slike inspirisane meta-prostorima, nadvidljivim dimenzijama gde energije i sentimenti preuzimaju obrise arhitektoničnih formi.\nRadovi su nastali u periodu od poslednjih godinu dana, tokom kojih je Mihajlović stvarao u ateljeu Bioskopa Balkan.\nOtvaranje će trajati od 18 do 20h uz poštovanje svih epidemioloških mera, a kulminiraće „live” performansom u 19:30h, kada će autor preneti provokativnu” poruku posetiocima izložbe.\nO delima koja će predstaviti na izložbi, street art umetnik i arhitekta Nikola Mihajlović kaže da su arhitektonsko promišljanje i pristup određenoj problematici ostavili jak uticaj na njegovo stvaralaštvo koje se vidi kroz korišćenje univerzalnih matematičkih odnosa, geometrije, linije…\n„Sa druge strane, osetan je upliv spontane i neukroćene energije prirode i emocije. Može se reći da je odnos ovih kontrasta glavni put kojim se krećem u svom stvaralaštvu“, kaže Mihajlović.\nKsenija Samardžija, kustoskinja izložbe i direktorka Fondacije Saša Marčeta napominje da je dop postavke nastao u bioskopu Balkan, u jednoj vrsti improvizovanog ateljea istorijskog zdanja koje zadržava potkrovlje i drvenu krovnu konstrukciju. „Ustupanjem Bioskopa Balkan kao radnog prostora postigla se željena situacija da se Balkan menja, prilagođava i otvara. Sa potrebom da se vremenom definiše kao savremeni kulturni centar, i u tom smislu se razvija saradnja Fondacije Saša Marčeta i Nikole Mihajlovića kroz organizovanu, promišljenu i sistematičnu poziciju podrške“ kazala je Mihajlović.\nStevan Vuković, član programskog saveta Fondacije Saša Marčeta, u publikaciji posvećenoj izložbi između ostalog piše: „Radovi Nikole Mihajlovića Korija ispituju modalitete sadejstva bojenih oblika i linija, fokusirajući se na plastičke vrednosti koje se kroz ta sadejstva ispoljavaju, te i na njihov kapacitet da neposredno deluju na posmatrača, bez oslanjanja na evokaciju prethodno već viđenih slikarskih obrazaca, ni na analogije sa etabliranim primerima rada u tom polju“\nNikola Mihajlović se umetničkim stvaralaštvom se aktivno bavi od 2008. godine u formi street arta, a kasnije i studijskog slikarstva.\nDobitnik prve nagrade na nacionalnom umetničkom konkursu „Voyage Bleu“, učesnik i organizator više međunarodnih i domaćih projekata iz oblasti umetnosti.\nIzlagao je na brojnim kolektivnim i nekoliko solo izložbi u Srbiji i inostranstvu, među kojima se ističu solo izložbe u galeriji „Parobrod“ u Beogradu i galeriji „Espace Temoin“ u Ženevi; dve kolektivne izložbe u Berlinu, dva učešća na „Likovnoj Jeseni“ u Somboru.\nČlan je „Street Smart“ umetničkog kolektiva i spoljni saradnik pri Fondaciji Saša Marčeta u Beogradu.\nTrenutno radi na projektu „Veštačka Inteligencija i umetnost“ u saradnji sa Centrom za promociju nauke u Beogradu.\nIzložba je nastala u produkciji Fondacije Saša Marčeta.\nProtokol o saradnji NP sa teatrima iz Kragujevca i Šapca\nPremijera predstave “Baal”: Gde je sloboda danas?\n‚‚Cirkusfera” organizuje gostovanja stranih trupa u Beogradu\nIzložba „Notr Dam, urbani pejzaž“ u Novom Sadu\nPreminuo Džozef Siravo, glumac iz „Porodice…\nPetoro filharmoničara sviraju „Kvintet“ Žana…


Povećava se nivo aflatoksina u mleku\nMinistarstvo poljoprivrede odlučilo je da dozvoljeni nivo aflatoksina u mleku poveća sa 0,05 na 0,25 mikrograma po kilogramu. Izmenjeni pravilnik stupio je na snagu 15. jula, a primenjivaće se do 31. decembra ove godine. Novi pravilnik je stupio na snagu 1. jula i njime je prvobitno bilo predviđeno da se nivo aflatoksina smanji 10 puta […]\nŽetva kasni zbog loših vremenskih prilika – VIDEO\nŽetva na poljima pirotske opštine počela je pre nepunih deseta dana,ali se ne odvija planiranom dinamikom. Loše vremenske prilike ne idu na ruku kombajnerima koji su počeli sa žetvenim radovima. Kako je za Pi kanal izjavio Acko Stančić, član Štaba za žetvu otežani uslovi rada uticaće na rok pšenice, ali ne u velikom procentu. Stančić […]


KRIVOKAPIĆ POGAZIO REČ NAKON SASTANKA SA MILOM: Carine pripale DF-u, ali za njega dogovor ne važi!\nAnđela Popović\t 15.04.2021. 20:55h 21:09h\nPremijer Zdravko Krivokapić je još jednom pogazio datu reč, jer je u raspodeli državnih institucija mesto Uprave carina pripalo Demokratskom frontu, a on je danas samovoljno odlučio da im to uzme, prenosi Borba.me.\nOčigledno da on nema nameru da poštuje izbornu volju od 30. avgusta i dogovore sa parlamentarnom većinom.\nIndikativno je da je DF-u Krivokapić uzeo Carinu, bez konsultacija sa njima, nekoliko dana nakon što se sreo sa Milom Đukanovićem, predsednikom Crne Gore.\nInteresantno je da je u svim izveštajima Uprava Carina i Luka Bar označene kao najtanja karika u švercerskim poslovima koje su kontrolisale pripadnici bivšeg režima, navodi portal.\nVlada Crne Gore je, na 20. sednici održanoj 15. aprila 2021. godine kojom je predsedavao premijer Zdravko Krivokapić, donela Uredbu o izmenama i dopuni Uredbe o organizaciji i načinu rada državne uprave.\n“U cilju efikasnijeg sprovođenja politike u oblasti prihoda predloženim izmenama spojene su nadležnosti dosadašnje Uprave prihoda i Uprave carina. Ocenjeno je da će novoosnovana Uprava prihoda i carina celishodnije sprovoditi poresku i carinsku politiku. Među prednostima ove izmene, posebno su naglašene sledeće: fiskalni efekat (20 odsto manji troškovi), sinergetski efekat – jedna kontrolna jedinica za poreske obaveze, igre na sreću i carine, te povećanje efikasnosti otkrivanja carinskih i poreskih prekršaja. Takođe, novi organizacioni model omogućiće da se mnogo lakše i efikasnije naplaćuju odjednom akcize i porezi koje je imaju mnogi proizvodi, a za proizvode koji imaju ulazni PDV plaćen na carini, ali i prodajni PDV u poreskoj, uspostaviće se jasnije linije odgovornosti za postupanje”, navode i Vlade u saopštenju.\ncarinaZdravko KrivokapićUprava carineDFMilo Đukanovićšverc


LinkedIn ima više od 300 milion članova - IT magazin\nLinkedIn ima više od 300 milion članova\nProfesionalna društvena mreža LinkedIn sa sedištem u Kaliforniji objavila je u petak da je premašila granicu od 300 miliona članova, od kojih više od polovine boravište ima van SAD-a.\n"Iako ova etapa oduševljava, još je dug put pred nama pre nego što stignemo do cilja stvaranja prilika za svakoga od 3,3 milijarde radne snage u svetu", piše na blogu zamenik predsednika ove kompanije Dip Nišar.\nDa bi ostvario taj cilj, LinkedIn računa na razvoj korišćenja svojih usluga putem mobilne tehnologije.\n"Do kraja godine, nalozi na mobilnim telefonima predstavljaće više od 50 posto našeg saobraćaja na svetskom nivou", ističe on.\n"Već u desetak zemalja poput Kostarike, Malezije, Singapura, Švedske, Ujedinjenih Arapskih Emirata i Velike Britanije, naši članovi koriste više LinkedIn na svojim mobilnim uređajima nego na poslovnim računarima", otkriva on.\nSa sedištem u Silikonskoj dolini u Kaliforniji, kompanija je prisutna u više od 200 zemalja.\nU februaru su lansirali i kinesku verziju u pokušaju osvajanja najveće populacije korisnika interneta na svetu.


LETELO PERJE U BUNDESTAGU ZBOG SRBIJE: Planula rasprava o Kosovu, a onda im je ovaj poslanik sasuo sve! (VIDEO)\nsednica nemačkog parlamenta o mandatu kfora\n14.05.2020. 15:43h 14.05.2020. 15:48h\nPoslanik Levice Aleksander Noj istakao je da Kfor čine iste snage koje su nekada ratovale u korist Prištine, stajući na stranu OVK, a čudi ga što se Berlin protivi kao da "već nije učestvovao u prekrajanju karte na Balkanu"\nBERLIN - U nemačkom Bundestagu je, povodom odluke o produženju mandata nemačkim vojnicima pri Kforu, došlo do rasprave o Kosovu, pre svega uloge Nemačke, tokom koje su pojedini poslanici kritikovali protivljenje Berlina rešenju kroz razmenu teritorija.\nPoslanik levice - Di Linke Aleksander Noj ukazao da su Priština i Beograd, predsednik Aleksandar Vučić i Hašim Tači izneli ideju o rešenju kosovskog problema kroz razmenu teritorija, da je to naišlo na podršku SAD, kao i pojedinih članica EU, a da se žestoko usprotivila Nemačka.\n- Nemačka vlada se usprotivila jer bi razmena teritorija mogla da donese destabilizaciju regiona, kao da već nije učestvovala u prekrajanju karte na Balkanu, kazao je on.\nNoj je podsetio da je Nemačka učestvovala u ratu na Kosovu i da Kfor čine iste snage koje su nekada ratovale u korist Prištine, stajući na stranu OVK. On je Kosovo, s tim u vezi, nazvao nemačkom kolonijom.\nPoslanik Alternative za Nemačku (AfD) Anton Frizen istakao je da je angažovanje Bundesvera na Kosovu počelo lažima, i da se danas ta priča nastavlja. Frizen je, u svom obraćanju, kazao da niko ne veruje u priču o mogućem mirnom, multietničkom Kosovu i da bi trebalo da nemačka vlada podrži razmenu teritorija.\n- To govori samo o sebi da Kfor poslednjih godina nije morao nijednom da interveniše u jednoj situaciji koja bi ugrozila bezbednost na Kosovu,objasnio je on. Mas je kazao da se i karakter misije protekle dve godine promenio i da je Bundesver trenutno prisutan samo u Prištini, sa težištem savetovanja kosovskih bezbednosnih snaga.\nMeđutim Mas je kazao da se politički, i pored svih napredaka, odnos Beograda i Prištine u poslednjih 16 meseci značajno pogoršao. Rekao je da je dijalog praktično stao, što izaziva nemire i to sve češće zbog najmanjih događaja na obe strane.\n- Tenzije na Balkanu smo osetili širom Evrope. Balkan se nalazi ne samo geografski, već i politički i istorijski u srcu Evrope, naglasio je Mas.\nNajavio je da će Nemačkoj, tokom svog predsedavanaj EU, jedan od prioriteta biti Zapadni Balkan. Kazao je da Berlin radi na obnovi dijaloga Beograda I Prištine, koji je potrebnij nego ikada.\n- Kao prvi korak bio je samit koji su Nemačka i Francuska organizovale u okviru Berlinskog procesa. Ako tu bude napretka onda ćemo zajedno sa Francuskom organizovati nastavak. Takođe i imenovanje Miroslava Lajčaka za specijalnog izaslanika za dijalog je dobar podsticaj za pokretanje dijaloga, smatra Mas.\nKazao je da treba odstupiti od prividnih rešenja kao što je promena granica, koja nije samo izneta od onih koji su pogođeni, već i onih koji žele da imaju uticaj. Prema njegovim rečima takva razmišljanja samo odlažu rešenje kompleksnog problema i vode u ćorsokak. Mas smatra da je jedini put koji vodi ka napretku pregovarači proces koji bi bio transparentan, kao što ga predlaže EU.\nNa tome će, kako je najavio, insistirati Nemačka, a na kraju mora biti dogovoren sveobuhvatni sporazum koji bi mogao politički biti podržana u Beogradu i Prištini, a koji će doprineti regionalnoj stabilnosti. Do tada, kaže, Kfor je garant za bezbednost i faktor stabilnosti u regionu.\nSERVERU SMETAJU RUSI: SAD će tražiti da se Rusija uključi u dijalog Beograda i Prištine, ali im ne treba dozvoliti


- Kada je investicioni fond "Mid Europa partners" 2015. godine kupio "Bambi" postao sam generalni direktor holding kompanije "Moji brendovi" (koju čine "Imlek", "Bambi" i "Knjaz Miloš") i značajan suinvestitor u ovom uzbudljivom projektu. "Bambi" je od tada prošao ogromne promene i dostigao poziciju apsolutnog tržišnog lidera u segmentu keksa u Srbiji. Verujemo da je sada vreme da "Bambi" i njegov osnovni proizvod "plazma" nastave svoj uspešan put kao jedan od najprepoznatljivijih brendova Srbije i sada deo kompanije "Koka-Kola", koja je međunarodni šampion među potrošačima. Činjenica da je "Koka-kola" pokazala veliko interesovanje za "Bambi" je dokaz ne samo uspeha našeg rada već i snage domaćih brendova u okviru "Bambija", a koje će "Koka-Kola" sa ponosom predstavljati na srpskim policama zajedno sa svojim međunarodnim šampionima i nastavljati naš rad na širenju uticaja ovih brendova na evropskom i globalnom tržištu. Sledeća faza rasta "Bambija" počinje jakom osnovom koju podržava vrhunsko upravljanje, najbolja profitabilnost u klasi i izvanredni odnosi sa potrošačima - kaže Jovanović govoreći o razlozima za prodaju "Bambija".\nŠta prodaja "Bambija" znači za srpsku privredu i potrošače?\n- "Koka-Kola" HBC je već jak tržišni igrač i u Srbiji i na međunarodnom planu i verujemo da će nastaviti da implementira bogat proizvodni program "Bambija" kako bi isporučili najbolje proizvode potrošačima. "Koka-Kola" je nedavno kupila "Kosta kofi", jedan od najvećih lanaca kafe na svetu, što daje beskrajne mogućnosti da "plazma" bude postavljena pored svake poslužene kafe u svetskim kafeterijama ove kompanije. Akvizicija kompanije "Bambi" od strane kompanije koja se nalazi na Londonskoj berzi sa vrednošću većom od 11 milijardi evra važan je dokaz poverenja stranih investitora u Srbiju. Očekujemo da će ovaj potez ohrabriti mnoge druge investitore da investiraju u Srbiju i njenu infrastrukturu, industriju i ljude.\nKoje su bile glavne promene i izazovi od momenta preuzimanja kompanije "Moji brendovi" od strane fonda "Mid Evropa partners" 2015.?\n- Bilo je mnogo izazova i mnogo uspešnih rezultata koje smo dostavili menadžmentu fonda. Svim kompanijama koje posluju u okviru "Mid Evropa partners", uključujući "Imlek", "Bambi" i "Knjaz Miloš", bila su potrebna ulaganja u inovacije, objekte i ljude. Zahvaljujući potpunoj strateškoj, finansijskoj i upravljačkoj podršci, u "Bambiju" smo strategiju fokusirali na važnost keksa te smo uložili značajnu količinu vremena, truda i novca u kapitalne troškove, razvoj proizvoda i zapošljavanje i razvoj najboljeg menadžerskog tima. Institucionalizovali smo strukturu tako da naši poslovi rade na istom nivou profesionalizma, stručnosti i discipline kao vodeće svjetske kompanije za proizvodnju robe široke potrošnje. Uložili smo oko 120 miliona evra u kapitalne investicije, što je omogućilo "Imleku", "Bambiju" i "Knjaz Milošu" da i dalje donose najbolje proizvode srpskim potrošačima, što su oni prepoznali tako što su povećali poverenje u naše brendove više nego ikada ranije.\nAndrej Jovanović: Fokusirali smo se na važnost keksa i uložili znatnu količinu vremena, truda i novca u "Bambi"\nKako je saradnja sa "Mid Evropa partners" uticala na vas i poslovanje kompanije "Moji brendovi"?\n- "Mid Evropa partners" kao najveći privatni investitor u CEE i Srbiji nastavlja da ispunjava svoju misiju investiranja, podrške i razvoja nacionalnih i regionalnih kompanija šampiona. Kroz partnerstvo sa "Mid Evropa", verujem da smo doneli značajnu vrednost srpskoj privredi i potrošačima, i to zapošljavanjem vrhunskih mladih ljudi kojima smo dali priliku da vode i razvijaju infrastrukturu i objekte, kao i da povećavaju ponudu potrošačima i da povećavaju srpski izvoz. Moje iskustvo u stvaranju, razvoju i rastu kompanije "Marba" u kombinaciji sa radom fonda "Mid Evropa", te pristupom vrhunskim stručnjacima iz industrije, sofisticiranoj finansijskoj optimizaciji i poznavanju lokalnog tržišta uveliko doprinose uspehu MBG.\nKoji su sledeći koraci za MBG biznis, uključujući "Knjaz Miloš" i "Imlek"?\n- I "Knjaz Miloš" i "Imlek" su izvanredne kompanije sa fenomenalnim performansama i snažnim razvojnim potencijalom. Imajući u vidu naš investicioni horizont, prirodno je da ćemo razmotriti koji su sledeći koraci za izlazak iz oba preduzeća sa istim uspehom kao i sa "Bambi". Verujemo da je "Knjaz Miloš" izuzetno atraktivna kompanija sa visokim rastom i već imamo jake interese kako strateških tako i finansijskih kupaca, pa ćemo proceniti sve opcije i doneti odluku u dogledno vreme. "Imlek" je regionalni prvak u mlekarskoj industriji sa nizom brendova koje kupci vole i kojima veruju. Radimo na novim razvojnim planovima i ulaganju značajnih resursa u izgradnju jedne od najvećih i najmodernijih mlekara u Evropi, koja će biti atraktivna ponuda za domaće potrošače i potencijalne nove investitore.\nZadovoljstvo u "Koka-koli"\nGlavni izvršni direktor kompanije "Koka-Kola" HBC AG, Zoran Bogdanović, kaže da "ova akvizicija predstavlja izvrsnu priliku za stvaranje dodatne vrednosti za kompaniju, kupce i akcionare".\n- U naš postojeći portfolio vodećih brendova napitaka dodaćemo potrošačima dobro poznate, komplementarne brendove, kao i inovativne veštine i znanja. Ovo će dodatno ojačati našu relevantnost na tržištu i odnos sa kupcima i dati nam mogućnost da povećamo svoje prisustvo u ključnim prilikama za konzumaciju, kao što su početak dana, konzumacija u pokretu i užina i osveženje kod kuće - kaže Bogdanović.


Bill Clinton nagradjen za izuzetno liderstvo u svijetu\nNagrada je urucena i zbog posebnog angazmana na pomoci BiH\nBivšem američkom predsjedniku posebno odata čast za pomoć BiH 1995\nAtlantsko vijeće Sjedinjenih država jeu srijedu uvečer odalo specijalno priznanje Billu Clintonu, 42-om predsjedniku Sjedinjenih država za njegovo istaknuto međunarodno liderstvo. Među brojnim postignućima u svoja dva mandata,istaknuto je da je gospodin Bill Clinton pomogao okončanju sukoba na Balkanu, što je dovelo do perioda stabilnosti i reformi u najvećem dijelu tog regiona. Prihvatajući priznanje, gospodin Clinton je rekao da njegovi napori ka zaustavljanju etničkog čišćenja na Balkanu 90-tih godina nisu naišli na odobravanja u zemlji, niti su ih lako prihvatili američki saveznici u NATO savezu.On je potom dodao:\nO sukobu u BiH se mnogo izvještavalo i ja sam pokušavao da dobijem međunarodnu podršku kako bi se uključili i zaustavili rat. Do tada je već 250 hiljada ljudi bilo ubijeno, a 2 i po miliona su bili izbjeglice i raseljeni. Masakr u Srebrenici je konačno doveo do podrške koja nam je bila potrebna od naših NATO saveznika, rekao je Bill Clinton.\nOn je dodao da se, i nakon srebreničkog masakra 1995 u kojem je ubijeno 8 hiljada muškaraca i dječaka, većina Amerikanaca još uvijek protivila vojnoj akciji NATO-a u Bosni. Isto je važilo i za NATO-vu intervenciju na Kosovu, kojom su Miloševićeve snage istjerane sa Kosova i kojom je zaustavljeno masovno raseljavanje većinskog albanskog stanovništva. Bill Clinton je naglasio da velike svjetske sile nose odgovornost da predvode svijet u rješavanju kriza koje se, ako se ne riješe, mogu pretvoriti u još veće katastrofe. Nakon što je napustio Bijelu kuću, Bill Clinton je osnovao fondaciju koja dobija međunarodnu podršku sa ciljem smanjenja siromaštva, bolesti i nepismenosti širom svijeta, i koja se fokusira i na rasno, etničko i vjersko pomirenje.


TotalCar.rs » Unapređeni dizelaš u Hondi Civic od 2018.\ndizel, Honda, novo\nUsavršeni 1.6 i-DTEC dizel motor sa 120 ks pridružiće se gami Civic vozila u Evropi od marta 2018, uz poboljšane performanse i efikasnost, i nove načine merenja potrošnje i emisije štetnih gasova.\nOvaj motor jedna je od prvih pogonskih jedinica koje će biti zvanično testirane po novom jedinstvenom postupku testiranja lakih vozila (WLTP – Worldwide Harmonized Light Duty Test Procedures) na potrošnju goriva i ciklus emisija, koji ove godine stupa na snagu.\nHonda je unela značajna poboljšanja u agregat i izduvni sistem kako bi maksimizirala performanse. Poboljšanja efikasnosti 1.6 i-DTEC motora dovode do veće ekonomičnosti u potrošnji goriva i emisiji CO2, počevši od 3,7 l/100 km i 99 g CO2/km (po WLTP ciklusu).\nUnapređenje 1.6 dizelaša obuhvata smanjenje trenja cilindara, koje je postignuto zahvaljujući klipovima izrađenim od veoma trajne legure čelika, hroma i molibdena, kao i ‘super brušenju’ unutrašnjih površina cilindara kako bi se omogućilo mirnije kretanje klipova.\nMotor od 1.597 kubika koristi isti napredni Bošov sistem ubrizgavanja goriva kao i ranije i sadrži mali turbopunjač, sistem EGR (recirkulacija izduvnog gasa) niskog pritiska i ulazni otvor glave cilindra za jako usisavanje i kovitlanje.\nRadilica i liveni blok motora u potpunosti su od aluminijuma i sa otvorenim prostorom oko cilindara minimalizuju masu agregata. Za novi i-DTEC, cilindarskom bloku su pridodata livena rebra kako bi se povećala strukturalna čvrstoća i, zahvaljujući tome, smanjene su buka i vibracije.\nHondin 1.6 i-DTEC za 2018. jedan je od prvih motora koji će biti zvanično testiran postupkom Stvarnih emisija u vožnji (RDE), radi validacije NOx i nivoa emisije čestica.\nInače, ovaj dizel pogonski sklop ima novi sistem NOx skladišnog konvertora (NSC) sa većim katalizatorima i višom sadržinom plemenitih metala (srebra, platine i neodimijuma) koji skladište azot-okside do ciklusa regeneracije.\nUnapređeni agregat sklapa se u Hondinoj fabrici u Svindonu, a biće na raspolaganju kako za varijantu sa 4 tako i za 5 vrata Civica desete generacije.\nOsim toga, devetostepeni automatski menjač dodatno će uvećati opcije pogonskog sistema modela Civic sredinom 2018. godine.\nŠta je to WLTP\nCiklus vožnje podeljen je u četiri dela sa različitim prosečnim brzinama: malom, srednjom, velikom i izuzetno velikom. Svaki deo sadrži različite faze vožnje, zaustavljanja, ubrzavanja i faze kočenja.\nZa svaki novi tip vozila, svaka konfiguracija pogonskog sklopa testira se po WLTP postupku za najlakše i najteže varijante automobila.\nRDE testovi emisija\nTestovi Stvarnih emisija u vožnji (RDE) mere zagađivače poput NOx koje automobili emituju tokom kretanja. RDE će se obavljati zajedno sa trenutno važećim NEDC i budućim WLTP ciklusima testiranja u procesu validacije.\nRDE test se obavlja kao deo odobrenja za tip emisija na javnim putevima u stvarnom saobraćaju, primenom Prenosivog sistema za merenje emisija (PEMS). Najpre su obaveznim ograničenjima bile obuhvaćene samo emisije NOx i čestica.\nInicijalno, ograničenje RDE za dizel motore, kada je reč oemisiji NOx, iznosi 168 mg/km i stupa na snagu 1. septembra 2017. za nove modele vozila.\nNaredna generacija Audija A7 debituje ove godine


Vesti online / Scena / Šoubiznis / Stanija "oduvala" Lepog Miću\nLepi Mića izneo je juče u Jutarnjem programu TV Pink niz kritika na račun muzičke karijere Stanije Dobrojević i, između osalog, rekao da ona vrši genocid nad muzikom.\nStanija Dobrojević se ne osvrće na zle komentare kolega\nDok Lepi Mića u emisijama kritikuje Staniju Dobrojević, ona puni evropske klubove!\nPrema pisanju jednog dnevnog lista, Stanijin PR je odgovorio na ove prozivke rekavši da Stanija ne haje za Mićine komentare.\n- Stanija je na putu, sinoć je nastupala u Švajcarskoj, večeras je u Bosni i Hercegovini, sledećeg vikenda u Luksemburgu. Puni diskoteke i dok je tako, ona će raditi. Kada su u pitanju velike muzičke zvezde, možete da nas pozovete za komentar, a ovaj polusvet zaista ne komentarišemo - rekao je on.\nVIDEO: Ovako je Srđan preznojio Staniju jednim pitanjem\nŠOUBIZNIS Ona je romantična starleta\nŠOUBIZNIS Evo kako se Stanija provodi na odmoru\nŠOUBIZNIS Septembarska seksi Stanija\nŠOUBIZNIS VIDEO: Evo kako zvuči kad Stanija peva hitove poznatih


Čelnici Formule 1 su 2014. godine uveli turbo hibridne motore sa šest cilindara, ali su navijači kritikovali tu odluku pošto tokom trka nema prepoznatljive buke koju prave V8, V10 i V12 motori koje su koristile prethodne generacije vozača.\nMeđunarodna automobilska federacija (FIA) u petak u Parizu održala je sastanak sa aktuelnim i budućim proizvođačima, a razgovaralo se o propisima vezanim za motore i posle 2020. godine. Upravljačko telo Formule 1 saopštilo je da je postignut dogovor da se pređe na jeftinje i bučnije motore.\nPredsednik FIA Žan Tod nedavno je izjavio da je zabrinut da bi povratak na V10 i V12 motore bio "neprihvatljiv za društvo".\nVerstapen je rekao da se nada da će se u Formuli 1 ponovo voziti V10 motorima.\n- Mislim da bi bilo vrlo lepo da imamo V10 motore ili tako nešto, sa divnim zvukom. Sadašnji motori su mi dobri u mom bolidu, ali mislim da navijači nisu baš impresionirani, ako ih upoređujete sa V10 ili V12 motorima - rekao je Verštapen.\nV10 motori su korišćeni u Formuli 1 do kraja 2005. godine, pre nego što su zamenjeni V8 motorima.\nPovodom sve češće upotrebe električnih motora, Verštapen je rekao da nije ljubitelj toga.\n- Trebalo bi da ostavimo stvari ovakve kakve jesu u narednih 15 godina. To mi ne bi smetalo. Posle toga mogu da uvedu da sve bude potpuno električno. Nadam se da će se u Formuli 1 do tada koristiti benzinski motori. Oni koji se čuju - rekao je Verštapen.


Konditorska industrija | Agroservis\n> Konditorska industrija\nKapaciteti konditorske industrije, koja zapošljava oko 9.000 radnika, znatno su veći od domaće potrošnje, tako da kompanije moraju biti orijentisane na izvoz. U proteklih nekoliko godina investicije u konditorskoj industriji premašile su sto miliona evra. Većina kompanija ulagala je u nove proizvodne linije, u širenje asortimana i modernizaciju fabrika, uvođenje novih standarda za kontrolu bezbednosti i kvaliteta proizvoda. Sve ovo je rezultiralo raznovrsnijom ponudom konditorskih proizvoda, koji kvalitetom ne zaostaju za poznatim svetskim brendovima.\nMiroljub Aleksić, predsednik Grupacije proizvođača konditorskih proizvoda rekao je da preduzeća u ovoj oblasti plaćaju 66 vrsta poreza, što za 10 do 15 procenata više, nego da posluju u nekoj od susednih ili razvijenih evropskih država. Konditorska industrija za svoju proizvodnju koristi domaće sirovine uvek kada je to moguće, ali je zato neophodna stabilizacija njihovih cena na prihvatljivom nivou. Radi jačanja konkurentnosti konditorskoj industrije Srbije, trebalo bi omogućiti nabavku sirovina po cenama koje nisu iznad cena u konkurentskim zemljama. Konditorska industrija se već dve godine zalaže za utvrđivanje carinskog kontingenta za uvoz mleka u prahu i maslaca bez plaćanja posebne dažbine, odnosno prelevmana, ali ne nailazi na razumevanje nadležnih državnih organa, iako domaća proizvodnja ovih sirovina ne može da zadovolji potrebe konditorske industrije. Uvoz 6.000 tona mleka u prahu, pored tada postojećeg domaćeg lagera od 3.600 tona, pre pet godina, potpuno je razbio domaće tržište sirovog mleka. Cena šećera u Evropi kreće se u rasponu od 500 do 520 evra za tonu, a kod nas je sada od 86 do 96 dinara po kilogramu, što je oko 900 evra za tonu. Grupacija proizvođača konditorskih proizvoda smatra da bi ukidanje prelevmana na uvoz šećera pozitivno delovalo na smirivanje cena domaćeg šećera, jer bi otvorilo mogućnost za uvoz šećera po nižim cenama. Podaci o izvozu pokazuju da se više od jedne trećine konditorskih proizvoda realizuje na stranim tržištima. Međutim, činjenica da se skoro 90 odsto izvoza odnosi na CEFTA zemlje i to skoro polovina u Bosnu i Hercegovinu, ukazuje na potrebu da se ozbiljno razmotri mogućnost širenja izvoznih tržišta. Pogotovo treba imati u vidu da su sve ove države u procesu liberalizacije trgovine sa EU i da će za dve godine trgovina konditorskim proizvodima biti bez carina, što proizvode iz EU čini konkurentnijim na CEFTA tržištu. Miroljub Aleksić je rekao da je cena inostrane čokolade sa lešnikom od 100 grama 51 dinar, a da je cena u našoj zemlji domaće čokolade istog kvaliteta i težine 101 dinar? Svim sporazumima o slobodnoj trgovini predviđeno je dinamičnije snižavanje carina za uvoz konditorskih proizvoda u odnosu na carine za osnovne sirovine koje ova industrija koristi. Stoga je konditorska industrija pod pritiskom, s jedne strane, uvoza konditorskih proizvoda po sniženim carinama, a sa druge strane, visokih cena osnovnih domaćih sirovina za proizvodnju, kao što su mleko u prahu, biljne masti i šećer. Time je konditorska industrija dovedena u nepovoljniji položaj u odnosu na konkurente iz EU, Turske, ali i iz zemalja u okruženju, koji za svoju proizvodnju koriste znatno jevtinije sirovine. Domaća konditorska industrija treba da ispita mogućnost većeg korišćenja pogodnosti koje pružaju sporazumi o slobodnoj trgovini sa Carinskom unijom Ruske Federacije, Belorusije i Kazahstana, sa Turskom i državama EFTA.\nRazmena proizvoda po ovim sporazumima je skromnog obima, a sa Belorusijom i Kazahstanom se uopšte ne trguje konditorskim proizvodima. U Tursku Srbija praktično ne izvozi konditorske proizvode, dok je uvoz iz Turske već godinama na nivou od oko dve hiljade tona.\nInače, u prva dva meseca ove godine proizvodnja konditorskih proizvoda iznosila je\n17.479 tona i u odnosu na isti period prethodne godine manja je za oko 3 procenta. Vrednost spoljnotrgovinske razmene je oko 26 miliona dolara i za 7,8 odsto je veća od razmene u istom periodu. Vrednost izvoza je veća za 1,3 odsto, dok je uvoz veći za 23 procenta. U spoljnotrgovinskoj razmeni konditorskih proizvoda u periodu januar-februar 2011. godine ostvaren je suficit od 8,2 miliona dolara, što je za oko 15 odsto manje u odnosu na isti period prethodne godine.


Kineska raketa, poznata kao „Guamski ubica“, može da pogodi ciljeve udaljene 5.400 kilometara i budi nove strahove od sve veće kineske pretnje po velike američke vojne objekte i stabilnost na Pacifiku. Komisija američkog Kongresa predstavila je izveštaj u kojem upozorava na opasnosti od te rakete, u nedelji u kojoj su se napetosti na relaciji SAD—Kina ponovo pojačale pošto je američki…\n14/05/2016 in POLITIKA.\nKineski ribarski brodovi uplašili Maleziju\nU Ministarstvu inostranih poslova Kine iznenadili su se oštroj reakciji Malezije zbog isplovljavanja stotina kineskih brodova u Južno kinesko more. Peking ne razume zabrinutost Malezije povodom kineskih brodova koji se nalaze u spornim vodama Južnog kineskog mora. Portparol kineskog MIP-a Hung Lej izjavio je da možda, „nije razumeo neke detalje“ saopštenja malezijskih vlasti. „Želim da primetim da je sada…\n26/03/2016 in POLITIKA.


"Mi jedva čekamo predsedničke izbore, ali upozoravamo Borisa Tadića - nema kalkulacije, neka se odmah raspišu predsednički izbori i neka podnese ostavku", rekao je on.\nLider SPS-a je optužio predsednika DS Borisa Tadića i predsednika Srpske napredne stranke Tomislava Nikolića da žele da stvore dualizam u Srbiji i da je podele između sebe kao "slavski kolač".\n"Smatram da predsednički izbori treba da budu u redovnom terminu, a ako žele vanredne predsedničke izbore onda to treba da kažu. Srbija je mnogo veća nego što su njih dvojica", rekao je Dačić govoreći o Tadiću i Nikoliću.\nPrema njegovim rečima, Tadić i Nikolić manipulišu predsedničkim izborima nastojeći da tako podele vlast u Srbiji.\nO sporazumu sa PUPS-om i JS-om, Dačić je rekao da će SPS na parlamentarnim izborima imati 142, PUPS 68, a JS 40 kandidata za poslanika.\n"Mandati će shodno zakonu biti deljeni po redosledu na izbornoj listi", rekao je Dačić i dodao da će on biti nosilac liste koja će se zvati "Ivica Dačić SPS-PUPS-JS".\nDačić očekuje da koalicija oko socijalista dobije 15 odsto glasova i da, kako kaže, na taj način postane nezaobilazni politički faktor u Srbiji.\nLider SPS-a je rekao i da je za to da se lokalni izbori raspišu na čitavoj teritoriji Srbije, uključujući Kosovo i Metohiju, jer je, kako je naveo, za ulazak zemlje u Evropsku uniju, ali i za očuvanje nacionalnih interesa.\n"Ne postoji dogovor sa kim ćemo praviti vladu posle izbora", tvrdi Dačić uz napomenu da sa Jovanom Krkobabićem iz PUPS-a i Draganom Markovićem iz JS nije razgovarao ni o kakvoj raspodeli funkcija već da je samo postignut politički dogovor o zajedničkom nastupu na svim izborima.\n"Želimo da pobedimo i Tadića i Nikolića. Vreme je da izmerimo snage", poručio je Dačić na konferenciji za novinare u sedištu SPS-a u Beogradu kojoj su prisustvovali i predsednici Jedinstvene Srbije i Partije ujedinjenih penzionera Srbije Dragan Marković Palma i Jovan Krkobabić.\nSocijalistička partija Srbije, Jedinstvena Srbija i PUPS potpisali su danas koalicioni sporazum, a cilj te koalicije je, kako je rekao lider SPS Ivica Dačić da osvoji duplo više glasova na parlamentarnim izborima nego 2008. godine.\nSRBI U BAJDENOVOJ ADMINISTRACIJI Obrad Kesić: Ovih dana prva imenovanja u raznim ministarstvima, SAD žele Beograd za partnera\nŠef Predstavništva Republike Srpske u Vašingtonu Obrad Kesić rekao je da očekuje da će ovih dana doći do prvih imenovanja Srba u novoj administraciji američkog predsednika Džoa Bajdena.\nBalkan se u bliskoj budućnosti neće naći na listi prioriteta SAD, već ostaje na periferiji vitalnih interesa Vašingtona, smatra šef Predstavništva Republike Srpske u Vašingtonu Obrad Kesić.


Vožnja budućnosti - Veselin Jevrosimović\nkategorija: Aktuelna dešavanja, IT industrija, IT trendovi, Software, Zanimljivosti komentari (0)\n31. januar 2017., Informer\nPredlažem da i ovoga puta priču posvetimo nedavno završenom CES sajmu korisničke elektronike i najzanimljivijim tehnološkim dostignućima koje sam tamo imao priliku da vidim i iskusim. Pored robotike, o kojoj sam pisao prošle nedelje, veoma mnogo pažnje privukla je automobilska industrija koja je zauzela veliki deo prostora – kako fizičkog u halama sajma, tako i promotivnog u medijima na manifestaciji i oko nje. Činilo mi se na momente kao da prisustvujem auto salonu budućnosti, toliko je sjajnih i inovativnih rešenja iz ove oblasti bilo izloženo.\nVodeći svetski proizvođači automobila udružili su se sa IT kompanijama sa željom da prate trendove i svoja vozila učine „pametnijim“, praktičnijim, bezbednijim i manje štetnim za čovekovu okolinu. Kad smo već kod ekologije, valja pomenuti da bezmalo sve izložene modele pokreće električni pogon, a neki od njih poseduju performanse na kojima bi im pozavidela većina klasičnih sportskih automobila. Dužna pažnja posvećena je i bezbednosti, pogotovo kod autonomnih primeraka koji poseduju različite vrste „auto-pilota“. Automobil bez vozača nije nova tema, ali mi se čini da ćemo tek ove godine videti stvarni napredak i primenu na komercijalnim vozilima. Naravno, najpre kao asistenciju vozaču u smislu mehanizama i senzora za detekciju prepreka i opasnosti, prilagođavanje uslovima na putu na osnovu informacija prikupljenih od drugih povezanih uređaja (semafori i signalizacija, kamere i slično) i manje-više autonomnu reakciju automobila na tako prikupljene podatke.\nTu je jednako važan i način komunikacije između automobila i vozača, odnosno putnika. Zbog toga gotovo svi ugrađuju virtuelne asistente sposobne da razumeju glasovne komande i ponude odgovore prirodnim jezikom. U pozadini tog sistema je moćan softver koji koristi vezu sa internetom i neku vrstu veštače inteligencije, pa se koriste proverena rešenja koja možemo da vidimo na mobilnim telefonima, računarima, pametnim zvučnicima i drugim uređajima. Sve opisano zahteva i promene na komandnoj tabli i generalno u unutrašnjosti vozila, pa smo imali priliku da vidimo koncepte koji više pristaju borbenom avionu nego porodičnom automobilu. Sa druge strane, upravo tako većina nas i zamišlja automobil budućnosti – kao udoban, bezbedan sofisticiran, automatizovan i štedljiv uređaj povezan u internet stvari.


EXPO 2018: Govedarica na ekonomskom samitu dijaspore u Švajcarskoj - Opcija\n01-06-2018 Biznis, Pocetna, Privreda\nVukota Govedarica, lider Srpske demokratske stranke, poručio je na ekonomskom samitu dijaspore „Expo 2018” u švajcarskom gradu Dietikonu da je ovo pozitivan primjer promocije Srbije, Republike Srpske i dijaspore.\n„Ovo je izuzetna prilika da svi zajedno iz Srbije, Republike Srpske i dijaspore jedni druge motivišemo, i u toj motivaciji vidim saradnju, i kada dođe do motivacije onda zasigurno možemo da vratimo povjerenje na zajedničkim poslovima i projektima koji će napraviti kvalitetan život građana i Republike Srpske i Srbije”, rekao je Govedarica novinarima.\nOn je istakao da je veoma važno da se učvrsti položaj dijaspore, te izrazio uvjerenje da će svaka sljedeća manifestacija koja promoviše Republiku Srpsku u svijetu biti još bolja.\nNa samitu ima 40 izlagača iz Srbije, Republike Srpske i dijaspore, kao i stotinu učesnika ekonomskog-poslovnog foruma iz Švajcarske, Srbije i Republike Srpske.\nStojan Stevanović, predsjednik Udruženja srpskih privrednika u Švajcarskoj, koje je organizator “Expa 2018”, rekao je da je ovo treći po redu samit koji ima za cilj podsticaj regionalnog povezivanja malih i srednjih preduzeća dijaspore i matice.\nNačelnik opštine Lopare Rado Savić rekao je da ova majevička opština zajedno sa dijasporom radi od 2010. godine i ta saradnja dala je konkretne rezultate koji su doprinijeli boljem kvalitetu života stanovnika majevičkog kraja.\n“Dijasporu treba njegovati i čuvati, a mi iz Republike Srspke i Srbije moramo davati podršku našim ljudima ovdje da budu još snažnije, a upravo uloga matice je da pomogne dijaspori. U rodnom kraju očekujemo da, uz naš korektan odnos, dijaspora uloži u nova radna mjesta, a upravo smo to uspjeli u Loparama”, rekao je Savić i dodao da nekoliko firmi radi i izvozi svoje proizvode u Švajcarsku, Njemačku i druge zemlje.\nSavić je istakao da je važno da se očuva i drugi segment saradnje sa dijasporom, a to su kultura i tradicija, te napomenuo da u dijaspori iz opštine ima 5.000 Majevičana.\nNakon otvaranja održan je privredni forum, a samit će trajati danas i sutra u Dietikonu kod Ciriha.


5.6.2020 0:00:00 21.5.2020 0:00:00 Okvir saradnje za odrzivi razvoj izmedju Ujedinjenih naroda i Bosne i Hercegovine u periodu 2021-2025 - Ministarstvo vanjskih poslova PhaseFour Online konsultacije Completed 05.06.2020. Direktni poziv svim registrovanim sa liste zainteresiranih Internet\n26.6.2020 0:00:00 11.6.2020 0:00:00 Prednacrt Izvješća o radu Žalbenog vijeća pri Vijeću ministara BiH za 2019. godinu - Žalbeno vijeće pri Vijeću ministara Bosne i Hercegovine PhaseFour Online konsultacije Completed 26.06.2020. Direktni poziv svim registrovanim sa liste zainteresiranih Internet\n16.7.2020 0:00:00 1.7.2020 0:00:00 Nacrt Srednjoročnog plana rada Ministarstva vanjske trgovine i ekonomskih odnosa Bosne i Hercegovine za period 2021-2023. godina. - Ministarstvo vanjske trgovine i ekonomskih odnosa BiH PhaseFour Online konsultacije Completed 16.07.2020. Direktni poziv svim registrovanim sa liste zainteresiranih Internet\n14.8.2020 0:00:00 30.7.2020 0:00:00 Nacrt Programa rada Agencije za antidoping kontrolu za 2021. godine - Agencija za antidoping kontrolu BiH PhaseFour Online konsultacije Completed 14.08.2020. Direktni poziv svim registrovanim sa liste zainteresiranih Internet\n4.9.2020 0:00:00 20.8.2020 0:00:00 Prednacrt Srednjoročnogi plana rada Agencije za antidoping kontrolu za period 2021. – 2023. godine - Agencija za antidoping kontrolu BiH PhaseFour Online konsultacije Completed 04.09.2020. Direktni poziv svim registrovanim sa liste zainteresiranih Internet\n1.10.2020 0:00:00 16.9.2020 0:00:00 Prijedloga Programa rada Ministarstva vanjske trgovine i ekonomskih odnosa Bosne i Hercegovine za 2021. godinu - Ministarstvo vanjske trgovine i ekonomskih odnosa BiH PhaseFour Online konsultacije Completed 01.10.2020. Direktni poziv svim registrovanim sa liste zainteresiranih Internet\n15.10.2020 0:00:00 30.9.2020 0:00:00 Program rada Agencije za identifikaciona dokumenta, evidenciju i razmjenu podataka BiH za 2021 godinu - Agencija za identifikacione dokumente, evidenciju i razmjenu podataka PhaseFour Online konsultacije Completed 15.10.2020. Direktni poziv svim registrovanim sa liste zainteresiranih Internet\n12.12.2020 0:00:00 27.11.2020 0:00:00 Izvještaj o radu Komisije Bosne i Hercegovine za vodoprivrednu saradnju sa Republikom Hrvatskom u periodu mart 2019 - mart 2020. godine - Ministarstvo vanjske trgovine i ekonomskih odnosa BiH PhaseFour Online konsultacije Completed 12.12.2020. Direktni poziv svim registrovanim sa liste zainteresiranih Internet\n22.12.2020 0:00:00 7.12.2020 0:00:00 Srednjoročni plan rada Agencije za lijekove i medicinska sredstva Bosne i Hercegovine za period 2021-2023. godina - Agencija za lijekove i medicinska sredstva PhaseFour Online konsultacije Completed 22.12.2020. Direktni poziv svim registrovanim sa liste zainteresiranih Internet